text:
Vosa vakatautauvata ni nona veivakavulici vuku o Jiova (23-29)
28 Ena ca na nodra isala* totoka* na daumateni ni Ifireimi+Na senikau malai e kena iukuukuE vakaisala kina na ulu ni nodra buca bulabula na mateni ena waini!2 Raica! Ena tala o Jiova e dua na tamata kaukaua qai qaqa.E vaka na tau bi ni ucaqereqere, na cagi kaukaua dau veivakarusai,E vaka na draki ca e salavata mai na coka ni dobui,Ena kolotaka sobu vakaukaua o koya i vuravura.3 Na nodra isala totoka* na daumateni ni IfireimiEna buturaki ena ruku ni yava.+4 Na senikau malai e kena iukuuku,E vakaisala kina na ulu ni nodra buca bulabula,Ena vaka na imatai ni vuanilolo ni bera na vulaikatakata.O koya e raica, ena tiloma ena gauna ga e taura kina e ligana.5 Ena siga oya o Jiova ni lewe vuqa* ena nodra isala totoka kei na nodra salusalu rairai vinaka na nona tamata era vo tiko.+6 Ena solia o koya na yalo ni lewadodonu vua e dabe tiko ena idabedabe ni lewa, e vu tale ga ni nodra kaukaua na tarova na ivalu ena matamata.+7 O ira tale ga qo era vakacalai ena waini;Era taceba ena gunu.Na bete kei na parofita erau vakacalai ena gunu;Erau veilecayaki ena waini,Erau veicebayaki ena medrau gunu;E vakacalai rau na nodrau raivotu,E veilecayaki na nodrau vakatulewa.+8 E robota na nodrau teveli na lua vakasisilaE sega na vanua e vo.9 O cei e via vakavulica tiko o koya,Ena vakamacalataka vei cei na itukutuku?O ira na se qai kali mai na wainisucu,O ira na se qai kau tani mai na sucu i tinadra?10 E kaya tiko ga o koya: “Oni vakaroti ena ivakaro, oni vakaroti ena ivakaro,Oni vakarautaki ena wa, oni vakarautaki ena wa,+Vakalailai eke, vakalailai e kea.”11 Ena vosa gona o koya vei ira na tamata qo ni vakayagataki ira e kaka na nodra vosa* qai duatani na nodra vosa.+12 Sa tukuna oti vei ira: “Qo na vanua ni vakacegu. Mera vakacegu kina na oca tu, qo na vanua ni vakacagicagi,” ia era sega ni via rogoca.+13 Ena yaco vei ira na vosa i Jiova:“Oni vakaroti ena ivakaro, oni vakaroti ena ivakaroOni vakarautaki ena wa, oni vakarautaki ena wa,+Vakalailai eke, vakalailai e kea,”Nira lakoEra na tarabe ra qai bale i muriEra mavoa, era bacani, era coko sara.+14 Ia moni rogoca na vosa i Jiova o kemuni na dau tukutukuni kemuni,O kemuni na lewai ira na tamata qo e Jerusalemi,15 Oni kaya:“Keimami veiyalayalati kei Mate,+Keimami veidinadinati* kei iBulubulu.*Ni coka mai na dobui levu,Ena sega ni yacovi keimami,Ni keimami cakava na lasu me neimami ivakaruru,Keimami vunitaki keimami ena ilawaki.”+16 Ia qo na ka e tukuna na Turaga Cecere Duadua o Jiova:“Au sa vakadavora e Saioni e dua na vatu vakatovolei me kena yavu,+Na vatutalei ni tutunivale+ e vakadavori me yavu tudei.+O koya e vakabauta ena sega ni taqaya.+17 Au na tauca na lewadodonu me wa ni vakarau+Kei na yalododonu me ivakarau ni tautauvata.*+Na ucaqereqere ena taviraka na ivakaruru lasu,Na wai ena luvuca na ivunivuni.18 Ena yalani na nomuni veiyalayalati kei Mate,Kei na nomuni veidinadinati kei iBulubulu* ena sega ni dei.+Ni coka mai na dobui levu,Ena luvuci kemuni.19 Ni lako wasoma yani,Ena kauti kemuni tani,+Ena lako yani ena veimataka,Ena siga kei na bogi.Na rere ga era na kila kina na ka e rogoci.”*20 E lekaleka na idavodavo me dodo kina e dua,E rabalailai na iubiniloga tali me ologi kina.21 Ena tucake o Jiova me vaka e Ulu i Pirasimi;Ena cudru me vaka ena buca volekati Kipioni,+Me vakayacora na nona cakacaka, na nona cakacaka duataniMe qarava na nona cakacaka, na nona cakacaka duatani!+22 Ia moni kua ni veivakalialiai,+De kaukaua kina na kemuni ivesu,Niu rogoca vua na Turaga Cecere Duadua, o Jiova ni lewe vuqa,Ni nakiti me vakarusai na vanua taucoko.*+23 Moni vakarorogo moni rogoca na domoqu.Ni vakatudaliga moni rogoca na ka au tukuna.24 Ena siviyara tiko ena siga taucoko na dausiviyara qai kaburaka kina na sorenikau?Ena vuruka tiko ga qai yarotaka na nona qele?+25 Ni vakatautauvatataka oti na delaniqele,Vakacava ena kaburaka kina na kuminiloa kei na kumini,Ena tea na witi, na mileti,* na varile ena kena vanua,Kei na covuata*+ ena bati ni nona were?26 Ni vakavulici* o koya ena ka e dodonu;E vakavulici koya na nona Kalou.+27 Ni sega ni samu na kuminiloa ena iyaya ni samusamu,+Ena sega ni qaqia na kumini na yava ni qiqi.E dau samu ga na kuminiloa ena kau,Kei na kumini ena ititoko.28 E dau qaqi covuata e dua me madrai?Sega, ena sega ni samuta tiko ga o koya,+Ni yarataka kina na isamuyara ni nona qiqi kei na nona ose,Ena sega ni vurumemeataka sara o koya.+29 Qo tale ga na ka e vu mai vei Jiova ni lewe vuqa,E vakatubuqoroqoro na nona lewaE uasivi na ka e cakava.*+


c: text/html

text:
I YAU BULA
WAI NI MATA ENA QUSI RAWA BEKA LI VAKACAVA
KEI NA TAGI E NA QAI OTI BEKA NI NAICA
ROGOCA NA DOMODRA NA VEIKA BULA RA TUKUNA TU
GADREVI NA GALALA ME RA BAU TAUKENA TALE GA
NA VEIKA BULA SA VAKARUSAI MAI ENA NODA YALOWAI
MANUMANU VUKA E RA CUMU WAQARA ME RA CEGU E VEI
NA QELE SA SISI VEISAUTAKA NA I RAIRAI NI VANUA
RA MAI VAKALEQAI NA SASALU MAI NA VEIUCIWAI
NODA I QOLIQOLI KEI NA KENA VEICAKAU E RA SA DRAVA MAI
OCA MATE VOLI NA QOLI NA TINADA LESU ENA LIGA LALA
VEISAU NI DRAKI EDA SA MAI VAKILA NODA MAI VAKACALA
SOBO NA WEKAQU SA BALETI KEDARU BEKA GA
MO BAU KAUWAI MAI NA WEKAQU ENA LEQA OQO
NI SA NODARU I TAVI, NA NODRA DAU MAROROI
(NANUMA NA TA) TAGI NA I YAU BULA
SAUTU NA NODA VANUA
LESU NA MARAU NA GALALA KI NA VEIKA BULA
NOQU I VAKASALA MO ROGI AU DARU VEITAURI LIGA TAKA LEWA MATAU NOMU VAKAYAGATAKA BULA KINA NODA KAWA
I VOLA SA TUKUNA MO MAI VAKATAWA SAMAKA TALE GA
KO NA TAROGI KINA MAI MURI KE KO SA VAKACALA
MO BAU KAUWAI MAI NA WEKAQU ENA LEQA OQO
NI SA NODARU I TAVI, NA NODRA DAU MAROROI
(NANUMA NA TA) TAGI NA I YAU BULA
SAUTU NA NODA VANUA
LESU NA MARAU NA GALALA KI NA VEIKA BULA

robotstxt: allowed

filter: keep


text:
Nai tavi oqo e yavutaki ena dua na vakanananu, e gadrevi kina na vei vale ni volavola taucoko mera vakaitavitaki ira talega ena taudaku ni vale ni volavola ka me tarai ira kece na lewe ni vanua na veika era cakava. Ena gaunisala oqo, ena dodonu me na vakasotari vata na tubu vakailavo kei na bula vinaka ni veitikotiko. Kevaka e rau veisotari vinaka na kena oqo, e sa rawati vakavinaka nai tavi kina taudaku ni vale ni volavola.
Na Matabose e cakacaka tiko ena kena tovolei me keimami bau cau talega ena vakatoroicaketaki ni veitikotiko, ka vakavulici ira talega na neimami dauniveiqaravi mera dau yalo loloma, veimaliwai ka veinanumi. Oqo e vica na veika keimami sa vakayacora me tokona kina nai naki oqo:
‚Äč
- Sasamaki
- Bucibucini kei na tei Dogo
- Tei kau vakaitaukei
- Tei kau tale eso
- Raici ira na Qase
- Veivakacokotaki ni oti na e dua na leqa tubu koso
- Vakadrodroi ni wai mai Mali (Macuata).


text:
Matthew
Chapter 1
Nai vola ni kawa i Jisu Karisito na Luve i Tevita, na luve i Eparama.
2 O Eparaama sa vakatuburi Aisake, sa vakatuburi Jekope o Aisake, sa vakatuburi Juta kei iratou na tacina o Jekope.
3 Sa vakatuburi Veresi kei Sera o Juta ka tinadrau o Tema, sa vakatuburi Esiromi o Veresi, sa vakatuburi Rami o Esiromi.
4 O Rami sa vakatuburi Amenatave, ka vakatuburi Nasoni o Amenatave, o Nasoni sa vakatuburi Salimoni.
5 Sa vakatuburi Poasa o Salimoni, ka tinana o Reapi, o Poasa sa vakatuburi Opeti ka tinana o Ruci, o Opeti sa vakatuburi Jese.
6 Sa vakatuburi Tevita na tui o Jese. Sa vakatuburi Solomoni o Tevita na tui ka tinana na wati Uraia e liu.
7 Sa vakatuburi Riopoami o Solomoni, sa vakatuburi Avaijia o Riopoami, sa vakatuburi Asa o Avaijia.
8 Sa vakatuburi Josafati o Asa, sa vakatuburi Jorami o Josafati, sa vakatuburi Usaia o Jorami.
9 Sa vakatuburi Jocame o Usaia, sa vakatuburi Asi o Jocame, sa vakatuburi Esekaia o Asi.
10 Sa vakatuburi Manasa o Esekaia, o Manasa sa vakatuburi Emoni, sa vakatuburi Josaia o Emoni.
11 O Josaia sa vakatuburi Jekonaia kei ira na wekana ni ra sa la'ki tiko ki Papiloni.
12 Ni sa oti na tiko vakabobula mai Papiloni, sa vakatuburi Salacieli o Jekonaia, sa vakatuburi Serupepeli o Salacieli.
13 Sa vakatuburi Aviuta o Serupepeli, sa vakatuburi Eliakimi o Aviuta, sa vakatuburi Esa o Eliakimi.
14 Sa vakatuburi Setoki o Esa, sa vakatuburi Akimi o Setoki, sa vakatuburi Elita o Akimi,
15 Sa vakatuburi Iliesa o Elita, sa vakatuburi Mecani o Iliesa, sa vakatuburi Jekope o Mecani.
16 Sa vakatuburi Joseva o Jekope, o Joseva na wati Meri o koya sa sucu mai vua o Jisu sa vakatokai o Karisito.
17 Nai tabatamata mai vei Eparaama ka yacovi Tevita sa tinikava nai tabatamata, mai vei Tevita ka yacova na kau vakabobula ki Papiloni sa tinikava nai tabatamata, mai na kau vakabobula ki Papiloni ka yacovi Karisito sa tinikava nai tabatamata.
18 Sa vakaoqo na sucu i Jisu Karisito na tinana o Meri sa vosaki oti tu vei Joseva, ni se bera ni rau mocevata sa kunekune o Meri mai vua na Yalo Tabu.
19 Na watina o Joseva sa tamata yalododonu, ka sega ni vinakata me voroka na veidinadinati sa maroroya me nona duadua ga.
20 Ia ni sa vakananuma tiko o koya na veika oqo, ka raica, sa dua na agilosi ni Turaga sa rairai mai vua ena tadra, ka tukuna, "I Joseva na luvei Tevita, kakua ni o via lomaleqataka na nomu tauri Meri me watimu, ni gone sa kunekunetaka tiko e vakatubura vua na Yalo Tabu.
21 "Ena sucu mai vua e dua na gonetagane, ia mo vakayacani koya o Jisu, ni o Koya ena qai vakabulai ira na Nona tamata mai na nodra i valavala ca."
22 Na ka oqo me vakayacori kina na vosa ni Turaga ena gusudra na parofita ka vaka:
23 "Ka raica, ena bukete e dua na goneyalewa, ka na vakasucuma e dua na gonetagane, ena vakatokai me yacana o Imanueli," kena i balebale, "Na Kalou sa tiko vata kei keda."
24 Sa yadra mai na moce o Joseva, ka sa cakava sara ga na ka, ka vakarota vua na Turaga me la'ki kauti Meri mai me watina,
25 E sega ni rau veikilai yago me yacova ni sa sucu na nona ulumatua na tagane. Sa vakayacani koya o Jisu.


text:
Era sa vakadeitaka na Dauvakadidike ni dua na ririko levu ena kauta mai na veiveisau ni draki ena noda bula ena gauna sara mada ga oqo ka uasivi ena veisiga ni mataka. Esa raica vakamalua tiko mai na Matabose na veika e rawa ni cakava me sotavi kina na bolebole oqo ka rawa ni vakatulewa kina vakamatau me baleta na veisiga ni mataka. E dua bulu nai naki levu ni neimami soli sele, oya, me qaravi vakavinaka nai tavi keimami vakacolati kina.
Me vaka ga e dua na matavuvale, esa tiko na neimami tavi yadua me keimami tokona kina na sasaga oqo, me vaka ga e vakarota vei keimami na Strategic Corporate Plan 2018-2020 ni kaya:
- Me tokoni ka cakacaka vata kei na matanitu, wasa pasifika, kei na veiyasai vuravura ena kena rawati na takete ni veivakatoroicaketaki.
- Me vakaliuci tikoga na veiqaravi e maucokona, rabailevu, ka teivaki e dua nai tovo ni tubu, bula veisau, vuavuai ke na veiqaravi e cecere ena vanua ni cakacaka.


text:
Wase 22
Ena veiseyaki ko Isireli e delai vuravura taucoko—Era na susugi ka karoni Isireli ena kosipeli ko Ira Na Kai Matanitu tani ena veisiga mai muri—Ena vakasoqoni ka vakabulai ko Isireli, ka ra na vakamai me vaka na vu ni co ko ira na ivalavala ca—Ena vakarusai na nona matanitu na tevoro, ka na vesu ko Setani. Rauta na 588–570 B.K.
1 Ia oqo sa yaco ni’u sa wilika oti koi au, ko Nifai, na veika ka a ceuti tu ena apeleti parasa, eratou sa lako mai vei au na tuakaqu ka kaya vei au: A cava na ibalebale ni veika oqo ko a wilika? Raica, era sa vakaibalebaletaki li ki na veika vakayalo, ka ra na yaco ena vuku ni yalo, ka sega ena vuku ni veika vakayago?
2 Ia koi au, ko Nifai, au sa kaya vei iratou: Raica era sa avakaraitaki vua na parofita mai na domo ni bYalo; ia na Yalo sa dau vakaraitaka na veika kece oqo vei ira na cparofita, ka ra na yaco vei ira na luve ni tamata me vaka na veika vakayago.
3 O koya, na veika au a wilika sa baleta tiko na veika avakayago kei na veika vakayalo; ia e kena irairai, ni ena dua na gauna ga oqo, se ena dua na gauna mai muri, ni ra na veiseyaki na mataqali i Isireli e delai bvuravura taucoko, ena kedra maliwa na veimatanitu.
4 Ia raica, era lewe vuqa era sa guilecavi mai vei ira ka tiko mai Jerusalemi. Io, na iwase levu cake mai na aveiyavusa kece era sa bkau tani; ka ra sa veiseyaki vaka ka vaka ki na cveiyanuyanu ni wasawasa; ka sega vei keda e kila era sa tu e vei, ia, eda kila ga ni ra sa kau tani.
5 Ia ni ra sa vakau tani tu, sa parofisaitaki tu mai na veika oqo me baleti ira, ka baleti ira talega era na veiseyaki ka vakasesei ena dua na gauna e muri, ena vukuna na Yalo Savasava ni Isireli; ia, era na vakaukauwataka na lomadra vua; o koya era na veiseyaki yani kina ena kedra maliwa na veimatanitu ka acati mai vei ira na tamata kecega.
6 Ia ni ra na asusugi ira oti ko ira na kai bMatanitu Tani, ka na laveta cake na ligana na Turaga vei ira na kai Matanitu Tani ka vakaduria na nona drotini, ia era na keveti ira na cluvedra tagane e ligadra, kei na luvedra yalewa era na kauta mai ena tabadra, raica na veika kece sa tukuni oqo era ka ni bula oqo; ni sa vakaoqo na nona veiyalayalati na Turaga vei ira na noda qase; ia sa baleti keda ena gauna mai muri, kei ira kece talega na wekada na mataqali i Isireli.
7 Ka sa kena ibalebale ni na yaco mai na gauna ni sa oti na nodra veiseyaki ka vakasesei na mataqali i Isireli, na Turaga na Kalou ena vakaduria e dua na matanitu qaqa ena kedra maliwa na kai aMatanitu Tani, io, ena dela mada ga ni vanua oqo; ka ra na qai bveiseyaki kina na noda kawa mai vei ira.
8 Ka ni sa oti na nodra veiseyaki na noda kawa, ena qai vakayacora na Turaga na Kalou e dua na acakacaka talei ena kedra maliwa na kai bMatanitu tani, ka na cyaga vakalevu sara vei ira na noda kawa; o koya, sa vakatautauvatataki kina na nodra sa susugi mai vei ira na kai Matanitu tani, kei na nodra sa keveti e ligadra ka colati mai tabadra.
9 Ka na ayaga talega vei ira na kai Matanitu tani; ka sega wale ga vei ira na kai Matanitu tani ia bvei ira kecega na cmataqali i Isireli, me vakatakilai kina na dveiyalayalati nei Tamada mai lomalagi vei Eparaama, ka kaya: Ena vuku ni nomu ekawa era na fvakalougatataki kina na veimataqali kecega e vuravura.
10 Ia au gadreva, oi kemudou na tuakaqu, mo dou kila ni na sega ni rawa me ra na vakalougatataki na veimataqali kecega e vuravura vakavo ke na qai avakaraitaka ko koya na ligana ena matadra na veimatanitu.
11 O koya, ena qai vakaraitaka kina na ligana na Turaga na Kalou ena matadra na veimatanitu kecega, me na kau yani na nona veiyalayalati kei na nona kosipeli vei ira kece na mataqali i Isireli.
12 O koya, ena kauti ira tani kina ko Koya mai na nodra tiko vakavesu, ka ra na avakasoqoni vata ki na nodra dui vanua sa nodra ivotavota vakawa; ia era na kau tani mai na tawa kilai kei na bbutobuto, ka ra na qai kila ni sa nodra ciVakabula na nodra dTuraga ka nodra Dauveivueti, o eKoya na Qaqa ni Isireli.
13 Ia na dra ni alotu vakaitamera ka vakasisila ko ya, o koya na dautagane ni vuravura taucoko, ena tau ga ki na uludra; ni ra na bveivaluvaluti ga vakaira, ka na lutuka ga na uludra na iseleiwau mai cligadra, ka ra na mateni ga ena nodra dra.
14 Ia, na aveimatanitu kecega ena valuti iko, O iko na mataqali i Isireli, era na vuki ka veivorati vakataki ira, ka ra na blutu ki na ikeli era a kelia me ra tacori kina na nona tamata na Turaga. Ia ko ira kece sa cveivala kei Saioni era na vakarusai, ia na dautagane ko ya, ka a vakatanitaka na sala dodonu ni Turaga, io, ko koya na lotu vakaitamera ka vakasisila ko ya, ena bale sobu ki na dkuvu ni soso, ia sa na ka levu sara na kena bale.
15 Ia raica, sa kaya na parofita, ena yaco kusarawa mai na gauna ena sega kina na kaukauwa i Setani me rawa na yalodra na luve ni tamata; ia sa voleka me yaco mai na siga, me ra na vaka kina na avu ni co madu ko ira sa viavialevu kei ira sa daucaka ca; ka na yaco mai na siga mera na bvakamai.
16 Sa voleka me yaco mai na gauna ena sovaraka kina na taucoko ni nona acudru na Kalou vei ira na luve ni tamata; ni na sega ni laivi ira na tamata ca me ra vakarusai ira na tamata ivalavala dodonu.
17 O koya gona, ena amaroroi ira na bivalavala dodonu ena nona kaukauwa, io ke yaco me sa tau na nona cudru taucoko, me ra na maroroi ga na ivalavala dodonu, io ke ra na vakarusai kina na kedra meca ena bukawaqa. O koya, me ra kakua kina ni rere na ivalavala dodonu; ni sa kaya vakaoqo na parofita, era na vakabulai, ke kena sala mada ga na bukawaqa.
18 Raica, au sa kaya vei kemudou, na tuakaqu, ni sa voleka ni yaco na veika oqo; io, na dra, kei na bukawaqa, kei na cawa ni kubou ena yaco dina mai; ka dodonu me tiko ena delai vuravura oqo, ka na yaco vei ira na tamata me vaka na veika vakayago kevaka era na vakaukauwataka na lomadra vua na Yalo Savasava ni Isireli.
19 Ia raica, era na sega ni rusa na tamata ivalavala dodonu; ia ena yaco vakaidina na gauna era na muduki tani kina ko ira kece era sa valuti Saioni.
20 Ia ena vakarautaka vakaidina na Turaga na sala vei ira na nona tamata, me vakayacori kina na vosa ka cavuta o Mosese, ka kaya: E dua na aparofita ena vakatubura vei kemudou na Turaga na nomudou Kalou me vakataki au; o koya oqori mo dou na rogoca na veika kece sara ena tukuna vei kemudou. Ka sa na yaco ni ko ira era na sega ni rogoca na parofita ko ya era na bmuduki tani mai vei ira na tamata.
21 Ia oqo, koi au, ko Nifai, au sa tukuna vei kemudou, na aparofita ka vosa kina oqo ko Mosese, sai koya na Yalo Savasava ni Isireli; ia, ena dau btauca ko Koya na lewa dodonu.
22 Ka me ra kakua ni rere ko ira na ivalavala dodonu, ni ra na sega ni vakataqayataki. Ia na matanitu ga ni tevoro, ka na tarai cake ena kedra maliwa na luve ni tamata, na matanitu ka sa tauyavutaki ena kedra maliwa era sa vakayago—
23 Ena yaco kusarawa mai na gauna, ni, na alotu kecega sa tara cake me rawa iyau, kei ira sa tara cake me ra lewai ira na tamata, kei ira sa tara cake me bdokai ira ko vuravura, kei ira sa vakasaqara na gagadre ni yago kei na veika ni vuravura, ka me kitaka na veimataqali caka cala kecega; io, me vakalekalekataki ga, o ira kece sa lewena na matanitu ni tevoro sai ira sa dodonu me ra rere ka sautaninini, ka csakure kina, sai ira sa dodonu me ra vakabalei sobu ki na kuvu ni soso; sai ira e ra na dvakamai me vaka na vu ni co; me vaka na nona vosa na parofita.
24 Ia ena yaco kusarawa mai na gauna me ra na tuberi cake kina na ivalavala dodonu me vaka na aluve ni bulumakau mai na lomanibai, ia ko Koya na Yalo Savasava ni Isireli sa na nona na lewa, kei na qaqa, kei na kaukauwa, kei na lagilagi cecere.
25 Ka sa avakasoqoni ira vata na luvena mai na yasai vuravura e va; ka sa wiliki ira na nona sipi, ka ra sa kilai Koya; ka sa na qai duabau ga na lomanibai ka duabau ga na kena bivakatawa; ka na vakani ira na nona sipi, ka ra na kunea mai vei koya na cveico.
26 Ia ena vuku ni nodra ivalavala dodonu na nona tamata, sa sega kina na kaukauwa i aSetani; o koya, ena sega kina ni sereki me bvuqa na yabaki; ni sa sega vua na kaukauwa me rawa na lomadra na tamata, ni ra sa ivalavala dodonu, ka sa cveiliutaki na Yalo Savasava ni Isireli.
27 Ia raica oqo, koi au, ko Nifai, au sa kaya vei kemudou ni na yaco na veika kece oqo me vaka na veika vakayago.
28 Ia, raica, era na bula galala vata kei Koya na Yalo Savasava ni Isireli ko ira na veimatanitu, veimataqali, duivosavosa kei ira na tamata, kevaka era na aveivutuni.
29 Ia oqo koi au, ko Nifai, au sa tinia; niu sega ni doudou ena gauna oqo meu vosa tale me baleta na veika oqo.
30 O koya oqo, oi kemudou, na tuakaqu, au gadreva mo dou kila ni dina na itukutuku sa volai tu ena apeleti parasa; ka ra vakadinadinataka ni dodonu me talairawarawa na tamata ki na ivakaro ni Kalou.
31 O koya, mo dou kakua ni nanuma kina ni sai keirau ga kei tamaqu keirau sa vakadinadinataka na veika oqo, ka vakavuvulitaka talega. O koya, kevaka dou na talairawarawa ki na aivakaro, ka vosota me yacova na ivakataotioti, dou na vakabulai kina ena siga mai muri. Ia, sa vakakina. Emeni.


text:
Wase 33
Era sa dina na vosa i Nifai—Era sa vakadinadinataki Karisito—Ko ira era vakabauta na Karisito era na vakabauta na vosa i Nifai, ka na tu me ivakadinadina ena idabedabe ni veilewai. Rauta na 559–545 B.K.
1 Ia oqo, koi au, ko Nifai, au sa sega ni rawa ni vola taucoko na veika a vakatavulici vei ira na noqu tamata; au sega soti ni amaqosa ena volavola, me vaka ena vosa; ka ni sa bvosa e dua na tamata ena kaukauwa ni Yalo Tabu, na kaukauwa ni Yalo Tabu ena qai vakadewataka ki na lomadra na luve ni tamata.
2 Ia raica, e lewe vuqa era sa avakaukauwataka na lomadra vua na Yalo Tabu, ka sa sega kina na nona tikina e yalodra; o koya, era sa biuta tani kina e vuqa na ka sa volai ka ra okata me ka wale.
3 Ia koi au, ko Nifai, au sa vola na ka au sa vola, ka’u okata me ayaga vakalevu sara, vakabibi vei ira na noqu tamata. Au sa bdaumasulaki ira tiko ga e veisiga, ka sa suasua na noqu ilokoloko ena wai ni mataqu e veibogi, ena vukudra; ia au sa tagi vua na noqu Kalou ena vakabauta, ka’u kila ni na rogoca ko Koya na noqu masu.
4 Ia au kila ni na vakatabuya na Turaga na Kalou na noqu masu mera na vinaka kina na noqu tamata. Ia na veivosa au sa vola ena malumalumu, ena avakaukauwataki vei ira; ni sa buqeti ira me ra kitaka na ka vinaka; sa vakatakila vei ira na ka e baleti ira na nodra qase; a sa tukuni Jisu, ka uqeti ira me ra vakabauti Koya, ka vosota me yacova na ivakataotioti, sai koya na cbula tawamudu.
5 Ka sa avosataka vakaukauwa na ivalavala ca, me vaka na kena bmatata na dina; o koya gona, ena sega ni dua na tamata me cudruvaka na veika au sa vola, ko koya ga sa tiko vua na yalo ni tevoro.
6 Au sa dau rekitaka na ka e matata; au daurekitaka na dina; au dau rekitaki noqu Jisu, ni sa avueta na yaloqu mai eli.
7 Sa tu vei au na aloloma uasivi ena vukudra na noqu tamata, kei na vakabauta cecere ena vukui Karisito ni’u na sotava e lewevuqa na yalo sa sega ni duka ena nona idabedabe ni veilewai.
8 Sa tu vei au na loloma uasivi ena vukudra na aJiu—au tukuna na Jiu, baleta ni’u vakaibalebaletaka vei ira au a vu mai kina.
9 Sa tu talega vei au na loloma uasivi ena vukudra na kai aMatanitu tani. Ia raica, sa sega ni dua vei ira oqo au sa nuitaka rawa ka vakavo ke ra sa bveivakaduavatataki kei Karisito, ka curu ki na cmatamata rabailailai, ka dlako ena sala eqiqo sa basika ki na bula, ka muria tiko ga na sala me yacova ni oti na siga ni vakatovolei.
10 Ia oqo, oi kemudou na wekaqu lomani, kei kemudou talega na Jiu, kei kemudou kece mai na iyalayala kei vuravura, dou vakarorogo ki na vosa oqo ka avakabauta na Karisito; ia kevaka dou sa sega ni vakabauta na vosa oqo dou vakabauta ga na Karisito. Ia kevaka dou sa vakabauta na Karisito dou na vakabauta na bvosa oqo, ni ra sa cvosa i Karisito, ka a solia vei au ko koya; ka sa dvakavulici ira na tamata kecega me ra kitaka na ka vinaka.
11 Ia kevaka sa sega ni nona vosa na Karisito, dou qai lewa—ia ena vakaraitaka vei kemudou na Karisito, ena akaukauwa kei na lagilagi, ni ra sa nona vosa, ena veisiga mai muri; ia daru na tu ka veirai ena nona bidabedabe ni veilewai; ko na qai kila ni’u sa vakaroti mai vua me’u vola na veika oqo, e dina ga ni tu na noqu malumalumu.
12 Ka’u sa masuta na Tamada ena yacai Karisito me levu vei keda, ke sega ni oi keda kece, me vakabulai ena nona amatanitu ena siga levu mai muri ko ya.
13 Ia oqo, oi kemudou na wekaqu lomani, oi kemudou kece na mataqali i Isireli, kei kemudou kece mai na iyalayala kei vuravura au sa vosa vei kemudou me vaka na domona e dua sa atagi mai na kuvu-ni-soso: Sa moce, me yacova ni sa yaco mai na siga levu ko ya.
14 Ia oi kemudou sa sega ni via vakaivotavota ena nona vinaka na Kalou, ka sega ni doka na nodra avosa na Jiu, kei na noqu bvosa talega, kei na vosa kecega ena lako mai na gusuna na Lami ni Kalou, raica, au sa vakamoce vei kemudou ena veitalatala tawavakaiyalayala, ni na qai cbeitaki kemudou na vosa oqo ena siga mai muri.
15 Ia na veika au sa dregata e vuravura, ena beitaki kemudou ena mata ni idabedabe ni aveilewai; ia sa vakaroti au vakaoqo na Turaga, ka sa dodonu me’u talairawarawa kina. Emeni.


text:
Veigauna
E rua na ivola ena Veiyalayalati Makawa. Erau tukuna e dua na itukutuku makawa lekaleka ni veika a yaco mai na gauna ni Veibuli me yacova na gauna e cavuti kina ko Sairusi ka vakatarai kina vei ira na Jiu me ra lesu tale ki Jerusalemi.
iMatai ni Veigauna
Wase 1–9 e tuvai kina na itukutuku ni kawa mai vei Atama ki vei Saula. Na wase 10 e tukuna na mate nei Saula. Na wase 11–22 e vakamuria lesu na veika a yaco e semati ki na nona veiliutaki ko Tevita. Na wase 23–27 e vakamacalataka ni a buli me tui ko Solomoni ka ra qai tauyavutaki na Livai. Na wase 28 e vakamacalataka ni a vakaroti Solomoni ko Tevita me tara e dua na valetabu. Na wase 29 e tukuna na mate nei Tevita.
iKarua ni Veigauna
Na wase 1–9 e vakamuria lesu na veika a yaco ka semati vata kei na nona veiliutaki ko Solomoni. Na wase 10–12 e tukuna na nona veiliutaki na luvei Solomoni ko Riopoami, ka qai tawase rua kina na matanitu cokovata vaka-Isireli ki na matanitu e rua ena vualiku kei na ceva. Na wase 13–36 e vakamacalataki kina na nodra veiliutaki na tui eso me yacova na gauna sa mai rawai kina na matanitu ko Juta mai vei Nepukanesa. E mai cava na ivola ena nona lewa ko Sairusi me ra vakalesui ki Jerusalemi na luvei Juta era tauri tu vakavesu.


text:
Ai Vola i Eparaama
A Vakadewataka ko Josefa Simici mai na iTukutuku Volai ena Pepa Gasau
Na iVakadewa ni so na iTukutukuvolai makawa ka a yaco mai ki na ligai keimami mai na veibulubulu qara vatu mai Ijipita—Na veika a vola ko Eparaama ni tiko voli mai Ijipita, ka vakatokai me iVola i Eparaama. A vola sara ga ko koya ena pepa gasau.
Wase 1
Sa gadreva ko Eparaama me rawata na veivakalougatataki ni ivakarau vakapeteriaki—Era sa via vakacacani koya na bete vakailasu mai Kalitia—Sa vakabulai koya ko Jiova—Railesuvi na itukutuku ni vanua kei na matanitu ko Ijipita.
1 Ena vanua ko aKalitia, ena nodra vale na noqu qase, au sa nanuma kina koi au ko bEparaama, ni sa dodonu meu rawata e dua na vanua meu cvakaitikotiko kina.
2 Ia, niu kila ni na levu cake kina na noqu amarau na sautu kei na bvakacegu, au sa vakasaqara na nodra veivakalougatataki na noqu qase, kei na dodonu me’u tabaki me rawa niu veiqaravi talega vakakina; me vaka ni’u dua koi au ka dau segata na cbuladodonu, ka gadreva tale tikoga me’u rawata na dvuku vakalevu cake, ka me’u tamadra na veimatanitu e vuqa, me’u tui ni sautu, ka gadreva me’u dusimaki, ka muria na ivakaro ni Kalou, sa yaco kina me’u ciqoma vakadodonu na isolisoli oqo, me’u dua na eBete Levu, ka taura na filesilesi e nodra na noqu qase.
3 Sa asoli vei au mai vei ira na noqu qase; sa vakadewai sobu mai vei ira na noqu qase, mai na itekivu ni gauna, io, mai na ivakatekivu, se ni se bera ni tekivu buli ko vuravura, ki na gauna oqo, io na nona dodonu na bulumatua, se na imatai ni tamata, ko cAtama, se na imatai ni tamada, ka qai dewa veitarataravi tiko mai vei ira na qase me yaco vei au.
4 Raica au sa segata na noqu ailesilesi vakabete me vaka na ilesilesi ni Kalou vei ira na noqu qase me baleti ira na nodra kawa.
5 Ia ko ira na noqu aqase, ni ra sa vuki tani mai na nodra ivalavala dodonu, kei na ivakaro tabu sa solia vei ira na Turaga na nodra Kalou, me ra bqarava na nodra kalou na tawa lotu, ka sega sara ni vinakata me ra rogoca na domoqu;
6 Ni sa dau gadreva na lomadra me ra ia na ivalavala ca, ka ra gole kina vakatabakidua ki na akalou i Ilikena, kei na kalou i Livinai, kei na kalou i Mamakari, kei na kalou i Korasi, kei na nona kalou na Fero, na tui Ijipita;
7 O koya era sa vagolea kina na yalodra ki na nodra isoro na tawa lotu ena nodra cabora na luvedra ki na veimatakau galu oqo, ka sega ni rogoca na domoqu, ia era segata me ra kauta tani na noqu bula ena ligana na bete i Ilikena. Ia ko koya na bete i Ilikena sa nona bete tale ga na Fero.
8 Ia, ena gauna oqo sa dau nodra ivakarau na nona bete na Fero, na tui Ijipita, me ra laki vakacabora ena icabocabo ni soro sa tara ena vanua ko Kalitia; me baleta na kedra vakacabori ki na veikalou tani oqo, na tagane, yalewa kei ira na gone.
9 Ka sa yaco ni sa vakacacabo na bete vua na kalou nei Fero, ka vakatalega kina vua na kalou nei Sakareli, io me vaka na kena ivalavala vei ira na kai Ijipita. Ia na kalou i Sakareli na matanisiga.
10 Io sa vakacabora na bete i Fero e dua na gone me isoro ni vakavinavinaka ena icabocabo ni soro sa tu ena delana sa vakatokai ko Potifa, ena mua ni bucabuca ko Olisemi.
11 Ia, na bete oqo sa vakacabora oti ena icabocabo ni soro oqo ena dua ga na gauna e tolu na goneyalewa savasava, oqo ko iratou na luvei Onita e dua na kawa vakaturaga mai na vua ni tolo i aAme. Eratou mai vakacabori na gone yalewa savasava oqori ni ratou sa ivalavala savasava; eratou sega ni via bcuva sobu me qarava na kalou kau kei na kalou vatu, o koya eratou sa vakamatei kina ena icabocabo ni soro oqo, ka sa vakayacori ena kena ivalavala vaka-Ijipita.
12 Ka sa yaco ni ra sa ivalavala vakaukauwa vei au na bete, me rawa ni ra vakamatei au talega, me vaka era a vakayacora vei iratou na goneyalewa savasava ena icabocabo ni soro oqo; ia mo dou na kila baleta na icabocabo ni soro oqo, au na vagolei kemuni ki na kena ivakatakarakara ka tiko ena itekivu ni itukutuku oqo.
13 Sa tara me vaka na ibulibuli ni imocemoce, me vaka na kena era dau taurivaka na kai Kalitia, io sa tu e matadratou na kalou i Ilikena, Livinai, Mamakari, Korasi, kei na dua talega na kalou ka vaka na nei koya na Fero, na tui Ijipita.
14 Me rawa kina ni ko kilai ira na veikalou oqo, au sa solia vei iko na kedra ibulibuli ena iyaloyalo ena itekivu ni itukutuku oqo, era dau vakatoka na kai Kalitia na droini oqo me Ralino, na ivakatakarakara.
15 Ia ni ra sa laveta cake na ligadra ki vei au, me ra vakacabori au ka vakamatei au, raica au sa laveta cake na domoqu vua na Turaga na noqu Kalou, ia sa avakarorogo ka rogoca na Turaga, ka sa vakasinaiti au ena dua na raivotu mai vei Koya sa Cecere Sara, ia na agilosi mai na nona iserau sa tu e yasaqu, ka sa bsereka sara ko koya na qau ivesu.
16 Ka sa rogo vei au na domona ka kaya: I Eparaama! I Eparaama. raica, a yacaqu ko aJiova; ia au sa rogoci iko, ka lako sobu mai me’u sereki iko, ka kauti iko tani mai na vale i tamamu, ia mai vei ira kece na wekamu, ki na dua na bvanua ko sega ni kila.
17 Ia oqo ni ra sa vagolea tani vei au na yalodra, ka qarava na kalou i Ilikena, na kalou i Livinai, na kalou i Mamakari, na kalou i Korasi, kei na nona kalou na Fero, na tui Ijipita; o koya au sa lako mai kina meu sikovi ira, ka vakarusai koya sa laveta cake na ligana vei iko, I Eparaama, na luvequ, me vakamatei iko.
18 Raica, au na liutaki iko ena ligaqu, kau na kauti iko, meu solia vei iko na yacaqu, io na amatabete i tamamu, ka na tiko vata kei iko na noqu kaukauwa.
19 Me vakataki Noa sa vakakina ko iko; ia ena nomu cakacaka ena kilai kina na ayacaqu e vuravura me sega ni mudu, ni’u sa nomu Kalou.
20 Raica, sa tu na delana ko Potifa ena vanua ko aUri, e Kalitia. Ia sa talaraka sobu na Turaga na icabocabo ni soro nei Ilikena, kei ira na kalou ena vanua ko ya, ka sa vakarusai ira sara, a sa yavita na bete ka mate sara; ka sa yaco kina na tagi levu mai Kalitia, kei na nona itikotiko vakaturaga na Fero; ia sa ibalebale ni Fero na tui ena kena dra vakatui.
21 Ia na tui Ijipita oqo e kawa mai na vua ni toloi aAme; ia sa tiko tale ga vua na dra mai vei ira na bKenanaiti ena nona sucu mai.
22 Io na kawa oqori era sa vu mai kina na kai Ijipita kecega, a ka oqo sa tudei tu kina na nona dra na Kenanaiti ena vanua ko ya.
23 Na vanua ko aIjipita me vaka sa kunea taumada e dua na yalewa, o koya na luvei Ame yalewa, ka luvei Ijipitosi yalewa, na vosa vaka-Kalitia ni Ijipita, a kena ibalebale na ka sa vakatabui.
24 Ni sa kunea na yalewa oqo na vanua a sa lutudromu tu e wai, e muri sa qai vakatikori rau kina na luvena tagane; o koya oqo, sa vu kina mai vei Ame, na matatamata ko ya ka vakavuna na kena tu ga e kea na cudruvi.
25 Ia na imatai ni matanitu e Ijipita a tauyavutaka ko Fero, na luvena tagane qase duadua ko Ijipitosi, na luvei Ame yalewa, ia sa vaka na matanitu i Ame, ko ya sa veisolitaki mai vei tama ki vei luvena tagane.
26 Ko Fero, ni sa tamata dodonu sara, sa tauyavutaka na nona matanitu ka lewai ira vakavuku ka vakadodonu na nona tamata ena nona veisiga kece sara, sa segata vagumatua me vakatakarakarataka na ivakarau era a tauyavutaka na nona qase ena imatai ni itabatamata, ena nona gauna ni veiliutaki na kena imatai, io na veiliutaki nei Atama, ka vakakina ko Noa, na nona qase, ka a vakalougatataki koya ena aveivakalougatataki ni vuravura, kei na veivakalougatataki ni yalomatua, ia sa cudruvi koya ena veika me baleta na matabete.
27 Ia, me vaka ni vu ko Fero mai na kawa ko ya ena sega kina ni tu vua na dodonu me ciqoma na aMatabete, e dina ni na rawa ni tukuna na Fero ni nona mai vei Noa, ena vukui Ame, o koya sa vagolei tani kina na tamaqu mai na nodra dau qaravi kalou matakau;
28 Ia au sa na tovolea, mai na gauna oqo, meu vakamacalataka na itukutuku ni gauna me tekivu vei au ka lesu yani ki na itekivu ni veibuli, ni sa yaco mai ki ligaqu na kena aitukutuku, kau sa taura tu ena gauna oqo.
29 Raica ni sa yaviti mate na bete nei Ilikena, sa vakayacori kina na veika sa tukuni vei au me baleta na vanua ko Kalitia, ni na yaco e dua na dausiga ena vanua ko ya.
30 Sa yaco me vakakina na dausiga ena vanua taucoko ko Kalitia, sa kune rarawa vakalevu sara kina ko tamaqu ena vuku ni dausiga, a sa veivutunitaka sara na ca a nakita voli me baleti au, oya me vakamatei aau.
31 Ia na kedra itukutuku na qase, ko ira na peteriaki, me baleta na ilesilesi ni Matabete, o koya sa maroroya kina e ligaqu, na Turaga na noqu Kalou; me kilai na itekivu ni veibuli, ka vakatalega kina na aveivuravura, kei na veikalokalo, me vaka na kedra a vakatakilai vei ira na qase, au sa maroroya tu me yacova na siga oqo, ka’u sa na tovolea meu vola eso na veika oqori ena itukutuku oqo, me na yaga vei ira na noqu kawa era na qai muri mai vei au.


text:
Papitaiso ni Gonelalai
Na ivakarau sega ni gadrevi ni nodra papitaisotaki na gonelalai ka ra se bera ni yacova na yabaki me ra saumi taro kina vakataki ira, o ya na yabaki walu. E sega ni duavata na Turaga kei na nodra papitaiso na gonelalai (Moro. 8:10–21). O ira na gonelalai era sucu mai ka sega na nodra cala ka sega talega na nodra ivalavala ca. E sega vei setani na kaukauwa me temaki ira kina na gone me yacova na gauna sa tekivu me ra rawa ni saumi taro vakaira (V&V 29:46–47) era sega kina ni gadreva me ra veivutuni se me ra papitaisotaki. Sa dodonu me ra papitaisotaki na gonelalai ni ra sa yabaki walu (V&V 68:25–27).


text:
Jope
Chapter 1
Sa dua na tamata mai na vanua o Usi, na yacana o Jope; ia na tamata o ya sa sega na ka e beitaki rawa vua, ka yalododonu, e sa dau rerevaka tiko na Kalou ka cata na ca.
2 Era sucu e lewe vitu na luvena tagane ka lewe tolu na luvena yalewa.
3 Na nonai yau talega e vitu na udolu na sipi, tolu na udolu na kameli, dua na udolu na bulumakau, lima na drau na asa yalewa, ka sa levu na nona lewe ni vale, sa yaco kina na tamata oqo me uasivi vei ira kecega na lewe ni vanua mai na Tokalau.
4 E ratou sa dau lako na luvena tagane ka ia na kana vata e na nodratou veivale yadua, me vaka sa lesi yadua na nona siga, ka ratou dau sureti talega na ganedratou tolutolu me mai kana ka gunu vata kei iratou.
5 Ia oqo, ni sa oti na veisiga ni kana magiti, sa qai dau kacivi iratou mai o Jope ka vakasavasavataki iratou, ka sou ena mataka me vakacabora nai soro kama me vaka na kedratou i wiliwili kecega. Ni sa tukuna o Jope, "De ratou mani cala na luvequ, ka vosavakacacataka lo na Kalou e na yalodratou." Ia sa daukitaka vakaoqo o Jope ena veigauna.
6 Ia, ena dua na siga ni ra sa lako vata mai na luve ni Kalou me vakaraitaki ira e na mata i Jiova, ka sa lako talega mai e na kedra maliwa o Setani.
7 Ka sa tukuna vei Setani o Jiova, "O a lako mai vei?" E a sauma o Setani ka vaka, "Au a veilakoyaki voli ga e vuravura, ka lako vaka ki liu ki muri talega."
8 Sa qai tukuna vei Setani o Jiova, "O bau vakanananu tu beka vua na noqu tamata o Jope, ni sega ni dua me rau tautauvata e vuravura, e tamata yalododonu ka sega na ka e beitaki rawa vua, e dua, sa rerevaka na Kalou, ka cata na ca?"
9 Ia sa tukuna o Setani vei Jiova, "E yaga li vei Jope na nona rerevaka na Kalou?
10 "O ni sega beka ni viria tiko e dua na bai me voliti koya, volita na nona vuvale, ka volita na nona ka kece e na veiyasana kecega? O ni sa vakalouvinakataka na cakacaka ni ligana, ka sa tubu kina me levu na nonai yau e na vanua.
11 "Ia oqo, Ni dodoka mada na Ligamuni ka tara na nona ka kecega, ena qai vosavakacacataki Kemuni e Matamuni!"
12 Sa mani tukuna vei Setani o Jiova, "Raica, na nona ka kecega sa soli vei iko na kena kaukauwa; ia mo kakua ni dodoka na ligamu mo tarai koya." Sa mani lako tani o Setani mai na mata i Jiova.
13 Ia oqo, e na dua na siga ni ratou sa kana ka gunu waini tiko na luvena tagane kei na luvena yalewa e na vale nei tuakadratou tagane;
14 sa dua na dautukutuku sa lako mai vei Jope, ka tukuna, "Era a siviyara tiko na bulumakau ka ra kana voleka tu kina na asa,
15 "Donumaka na nodra valuti ira mai o ira na kai Sabini ka kauti ira tani – io, era a vakamatei ira na cauravou e nai seleiwau; ia, oi au duaduaga au a dro bula me'u mai tukuna vei iko!"
16 Ni se vosa tiko ga o koya, sa lako talega mai e dua ka tukuna, "Na bukawaqa ni Kalou e a lutu mai lomalagi ka vakama na sipi kei ira na cauravou, ka kani ira; ia oi au duaduaga au a dro bula me'u mai tukuna vei iko!"
17 Ni se vosa tiko ga o koya, sa lako tale mai e dua ka tukuna, "Era a lesia e tolu na mataivalu o ira na kai Kalitia, era tauri ira vakaukauwa na kameli ka kauta tani, io, ka ra vakamatei ira na cauravou e nai seleiwau; ia, oi au duaduaga au a dro bula me'u mai tukuna vei iko!"
18 Ni se vosa tikoga o koya, sa lako talega mai e dua ka tukuna, "Era a kana ka gunu waini tiko na luvemu tagane kei na luvemu yalewa mai na vale nei tuakadratou,
19 "Ka vakasauri sa liwa e dua na cagi kaukauwa mai na lekutu, ka roba na tutu ni vale vava, ka baleti ira na gone, ka ra sa mate; ia, oi au duaduaga au a dro bula me'u mai tukuna vei iko!"
20 Sa qai tucake o Jope, dresulaka na nonai sulu, ka tasia na uluna; ka cuva ki na qele ka lotu,
21 ka tukuna o koya: "Au a luvawale e na noqu sucu mai na kete i tinaqu, au na lesu luvawale talega ni'u sa suka ki kea. Sa solia o Jiova, ka sa kauta tani o Jiova; me vakavinavinakataki ga na yaca i Jiova."
22 E na ka kecega oqo e a sega ni cala kina o Jope, se beitaka o koya ni cala na Kalou.


text:
2 Koronica
Chapter 1
Oi au o Paula, nai apositolo i Jisu Karisito ena lewa ni Kalou, kei Timoci na wekaqu kivei ira nai soqosoqo lotu ni Kalou sa tiko mai Koronica, kei ira kece sa lotu ena yasana vaka Akaia:
2 Me nomudou na loloma kei na vakacegu mai vua na Kalou o Tamada kei na Turaga o Jisu Karisito.
3 Me vakavinavinakataki na Kalou o koya na Tama Ni Noda Turaga o Jisu Karisito, na Tama ni Loloma ka Kalou ni veivakacegui,
4 O Koya sa vakacegui keitou ena neitou rarawa kecega, me keitou vakacegui ira sa rarawa ena dua na ka, ena veivakacegui keitou sa vakacegui kina mai vua na Kalou.
5 Me vaka ni sa ka levu sara na veika rarawa keitou sotava ena vuku I Karisito, keitou sa sinai vuabale talega ena vakacegu mai vei Karisito.
6 Kevaka keitou sa vakararawataki, oqori mo dou vakacegui ka vakabulai kina, ka sa yaco oqo ni dou sa vosota na veika rarawa sa yaco vei keitou, kevaka keitou sa vakacegui dou sa vakacegui vaka talega kina mo dou vakabulai.
7 Na neitou nuitaki kemudou e dei tu ga, ni keitou kila dou sa vakaivotavota vata kei keitou ena veika rarawa, dou na vakaivotavota vata talega kei keitou ena veivakacegui.
8 Keitou sega ni vinakata mo dou sega ni kila na veiwekani, na veika dredre keitou sotava mai Esia: keitou a vakamavoataki sara vaka ca, ka vakamalumalumutaki na neitou kaukauwa, keitou sa nanuma ni keitou na sega ni bula tale.
9 Io, sa tau oti na keitou i totogi me keitou mate, ia keitou sega ga ni via nuitaki keitou vaka i keitou, keitou sa nuitaka ga na Kalou, o Koya sa vakaturi ira cake na mate.
10 O Koya, sa vakabulai keitou mai nai sole ni mate, ia sa vakabulai keitou; ena tu ga vua na neitou vakanuinui ni o Koya ga ena vakabulai keitou tiko,
11 Oi kemudou talega, mo dou vukei keitou ena veimasulaki, me levu me ra vakavinavinaka ena vukui keitou, ni sa vakavotukanataki tiko na veika vivinaka sa yaco vei keitou, mai na nomuni veitokoni.
12 Oqo na ka keitou sa boletaka tu ga: na veika keitou vakaraitaka yani ki vuravura o ya na neitou lewe e loma e vinaka ka savasava vaKalou, ka keitou sega ni tucake ena vuku vakatamata ia ena loloma duadua ga ni Kalou, ka vakauasivi ki vei kemudou.
13 Keitou sega ni vola yani vei kemudou e dua na ka, dou sega ni wilika rawa se sega ni kila. Au sa nuitaka ni dou na taura dei tiko me yacova nai vakataotioti.
14 (Me vaka ni dou se bera sara ni tauri au vakavinaka), ia au sa vakanuinui tikoga ni da na la'ki marau vata ena siga namaki o ya, na siga ni noda Turaga o Jisu.
15 Au sa vakadeitaka yani oqo, ni'u sa lako yani medatou na la'ki sota. Me rawa ni so na ka vinaka mo dou na taura kina –
16 Ena noqu i lakolako ki Masitonia au na yaco mada vei kemudou, ni'u suka lesu tale mai Masitonia au na yaco tale yani vei kemudou, mo dou na qai vukei au ena noqu i lakolako ki Jutia.
17 Ia oqo, e a mamada wale beka na noqu tuva na ka me caka? Se na noqui tuvatuva vakayago beka? Se'u sa tautauvata beka kei ira eso ni ra tukuna na sega e dodonu me io? Ia, vei au na io ga na io, ka sega ga na sega.
18 Ia me vaka na yalodina ni Kalou, na neitou vosa vei kemudou ena io na io, ka sega na sega.
19 Ena neitou vunautaki Jisu Karisito na Luve Ni Kalou, o Timoci, o Silivenusi kei au, e sega kina na io kei na sega, ia vei Koya sa io tu ga.
20 Na ka kece e yalataka na Kalou ena vukuna sa io tu ga, o ya na vuna e cavuti kina vua na Emeni, me vakacaucautaki na Kalou ena vuku i keitou.
21 Na Kalou sa vakatikori keda vata vei Karisito ka lumuti keda vata.
22 Ka dregati keda kei na Nona vakatikora e yaloda na Yalo Tabu ni sa yalataki tu.
23 Ia au sa kaciva na Kalou me noqu i vakadinadina vei au, kevaka au sega ni dina, na noqu lomani kemudou ena bera kina vakalailai noqu lako ki Koronica.
24 Neitou na lako yani e sega ni baleta nomudou i vakarau ni vakabauta, keitou na la'ki vukea cake ga na nomudou rekitaka na Turaga; e na vuku ni vakabauta dou sa tudei kina.


text:
Na delana Rogolevu
Kalivari au nanumi iko lesu
Colati kina na kauvelatai
Kalivari rogolevu tu e dai
Sa dodonu meda liaca,
nona mate na luve ni tamata
Na mesaia,noda I vakabula
Nona mate meda bula e rukuna
Sega sara na yalo loloma,
ena I viri kei na I roba
Lako galu, sega na vosa
Ki uluna na wa vakavotona
Nona yaco ki delana
na sotia ni roma era yadra
Pailato ni qai kacivaka
Dou vakota na luveni tamata
Sa rube cake tu ki lagi,
vakaloloma na luve ni lagi
Na rarawa vutugu e vosota
saresarena e baci lau coka
Na wekaqu ko bau kauwai
Sa dodonu mo veisau mai
Nona loloma boko kina nomu ca
Mo lotu dina ka mo cuva ki vua


text:
Na cava e dua na kadi ni dinau ni bitcoin?
E dua na kadi ni dinau ni bitcoin sa ikoya e dua na ivolatara ni CURUVANUA se Mastercard e rawa ni o vakayagataka mo volia kina na ivoli kei na veiqaravi mai na sitoa ni Initaneti kei na kena e sega na Initaneti se vakasuka na ilavo mai na ATM. Ena gauna vata oqori sa e vakadodonu sara ga mai vakatakalitaka ena ilavo ni bitcoin. Bitcoin ni kadi ni dinau e cakava e dua na curu rawarawa mo na vakayagataka na ilavo ni cryptocurrency dua na vanua e vuravura.
Na cava na mataqali ni kadi ni dinau ni bitcoin tiko?
The plastic bitcoin debit card looks like an ordinary VISA or Mastercard which you can use the same way. The virtual bitcoin debit card is issued online with the same details as a standard debit card. The cardholder name, date of expiry and the CVC/CVV codes are provided upon order, but there is no phsyical production making it easier and faster to access the funds.
How can I use a bitcoin debit card?
You can use a bitcoin debit card just like any prefunded debit card. E rawa ni o vakayagataka na vo ni kadi volia na ivoli kei na veiqaravi ena noda vanua na sitoa se ena sitoa ena komipiuta. Kevaka e tiko e dua na kadi ni dinau ni bitcoin palasitika, e rawa ni o vakasuka kina na ilavo mai na ATM. O rawa talega ni vakayagataka na nomu kadi ni dinau ni bitcoin mo volivoli na kedra kei na veiyasai vuravura.
Na cava soti na KNK au rawa ni vakayagataka e dua na kadi ni dinau ni bitcoin kei na?
E taura tu na kadi ni dinau ni Bitcoin na ilavo vakarautaki tu ena KNK ni fiat yasa ni bitcoin. Na KNK kilai levu duadua era USD, EUR kei na GBP. Na ilavo e rawa me dei me vaka na ilavo ni sega ni tiko semati ki na levu ni kadi ni dinau ni bitcoin, vakakina sa vakaraitaka kina na na vakayagataki ilavo e vakayacori vata kei na kadi ni ilavo ni kaulotu. Ena vica na dausoli dolava na mauwe ni kadi ni dinau ni bitcoin me vakakina eso tale na KNK. Vei ira tale eso, ena veigauna e solia talega vei ira na kadi ni dinau ni bitcoin vata kei na ilavo ni sega ni tiko ena MASIA, CNY, JPY, KRW, AUD kei na CHF. A tiko talega eso na dausoli na digidigi me vakailavotaki kina na kadi kei na altcoins vakakina yasa ni bitcoin.
E rawa vakacava ni 'u otataka na e dua na kadi ni dinau ni bitcoin?
Me rawa ni tiko e dua na kadi ni dinau ni bitcoin, mo na rejisitataka ena dua na vatavata ni na providers'. Na iwalewale ni rejisita e oka kina na kena vakarautaki na tamata yadua na veika matailalai ni na cardholder, me vaka na yaca, Tikinisiga ni sucu kei na vanua ni vuniwai tiko. Na itukutuku e soli mai e dodonu me qai ni vakadeitaki vata kei na dua na ID ni itaba kei na dua na ivakadinadina ni itikotiko. Oqo e rawa ni e dua na bili ka tiko kina na itikotiko ni na caldholder. Ni oti na biuti na ivakarau kei na noda digitaka na ivakarau ni vakau yaya sa sereki na na kadi palasitika ki na nomu itikotiko. De o sa lako me baleta e dua na kadi ni Initaneti, na matailalai ni kadi a soli ki na nomu itikotiko ni imeli. Kevaka o sega ni vinakata me ra wasea na itukutuku ni tamata yadua, you can order an anonymous bitcoin debit card without verification.
Can I have a bitcoin debit card without verification?
Io. Anonymous bitcoin debit cards are available at couple of providers on the market. If you do not want to go through the verification process of providing photo ID and proof of residence, you can choose an anonymous bitcoin debit card. In this case however it worth noting that the limits applicable for unverified users are always lower compared to verified users. Therefore only limited amount of funds can be used with the anonymous bitcoin debit cards in exchange for only providing a name to be displayed on the card.
How long does it take to receive a bitcoin debit card?
The plastic bitcoin debit cards are issued by VISA or Mastercard and it takes about 2-3 weeks to receive them. The amount of time to get the card is depending on the distance between the card provider and the cardholder. For an extra charge express delivery can be selected at all of the providers. In this case the cards are delivered within 2-5 business days with the services provided by DHL along with a tracking number.
How can I top up a bitcoin debit card?
You can top up the bitcoin debit card several other ways than bitcoin. You can use bank wire transfer, credit or debit cards and alternative payment providers as Neteller and Skrill. In most cases however PayPal is not among the accepted payment method due to its terms and conditions.
How can I withdraw money from a bitcoin debit card?
You can withdraw money from a bitcoin debit card similar ways as you have loaded the account. You can send bitcoins to another address. You can also withdraw the funds to a bank account or to an alternative payment provider, such as Skrill or Neteller. Ena vuqa na gauna ia PayPal e sega vei ira na iwalewale ni vakasukai vakadonui ni kadi ni dinau ni bitcoin.
Rawa au sa kauta tani na ilavo mai na ATM vata kei na dua na kadi ni dinau ni bitcoin?
Io. E rawa ni o vakasuka kina na ilavo mai na ATM vakayagataki e vuravura raraba e dua na kadi ni dinau ni bitcoin palasitika.
Na kena isau na levu bitcoin kadi ni dinau?
Sa duidui na isau ni bitcoin ni kadi ni dinau e taucoko na dausoli. Na gauna e dua issuance na isau ni dua na kadi ni dinau ni bitcoin palasitika ena tiko ena 5-25 USD. Na isau ni issuance ni na bitcoin ni initaneti ni kadi ni dinau e sa ikoya vakalailai sara, sa rawa sara mada ga me sa sega ni saumi ena so na vanua. Beside the one time production cost of the card, a monthly account maintenance fee is charged in the amount of 1 USD per month.
What are transaction costs associated with a bitcoin debit card?
The transaction costs of the bitcoin debit cards are varying widely, na kadi sau levu e rawa ni tiko na lailai ni kena saumi. Vakavodoki tiko na kadi e dau sega ni saumi, ena gauna e lavaki na ilavotauri yavutaki na mataqali o digitaka. Na POS kei na ena initaneti voli na rawa ni sauma vata kei na dua na icurucuru tu ga vakadua se e dua na pasede ni prorata. E lavaki na ilavotauri ni ATM ena maliwa ni 1.5-2.5% ena dua na cakacaka, veiyasai vuravura na ilavotauri na isau levu cake. Sa tiko talega na icurucuru iVakadewa ni ilavo e lavaki kevaka e sega ni veisotari na ilavo ni sega ni tiko na ilavo ni cakacaka.
Na cava na kena iyalayala ni e dua na kadi ni dinau ni bitcoin?
In some cases there is maximum amount of fund you can load to a bitcoin debit card. This impacts the amount of money you can spend with the card and also the amount of cash you can withdraw from ATMs. Verified users may have higher limits and also some providers offers unlimited bitcoin debit card for registered users. The lifetime topup are limited around 2000 USD for anonymous users.
What are the ATM withdrawal fees associated with a bitcoin debit card?
Bitcoin debit card providers charges fees when withdrawing cash from ATMs. This fee can be charged per transaction or prorata. The domestic ATM withdrawals usually cost around 1.5%, while the international ATM withdrawals are charged at 2.5%.
What is currency translation fee associated with bitcoin debit card transactions?
Currency translation fee is charged in case the default currency of the account associated with the bitcoin debit card is different compared to the currency of the transaction. In this case a fixed 3% era sa vakacolati mai vei ira taucoko na providers ki na makete na icurucuru iVakadewa ni ilavo.


text:
E na dela ni wai siliva
Ciri malua koto ko viwa
Kiuva, Kaba rau coka
La’ki Toberua sara
Mai cake Moturiki, Verata
Yanuyanu turaga e loma
Ki vanua batiki Namara
Viribaiti mai wai vanua talega
E na dela ni wai siliva.
Solo:
Vula e Bau e mosi ni tukuni
Veiyalovi na kemu i rairai
Taladrodro na i boi ni kau salusalu
“Ra lumisa e na i serau ni vula
Isa Bau, e gadrevi ka domoni
Rui qoroi na kemu i rairai
Serau lumisa salusalu kei Bau
E na dela ni wai siliva.
Kemu i rogorogo au cibitaka
Ko vueta noqu viti lomani
Mai na rusa ki na bula
Mai na beci ki na cibi
Na lotu ko dolava na sala
Titobu raba i levu na i tavi
Ko colata e na veiveigauna
Ki Bau lomani veigauna ko daudivi
E na dela ni wai siliva.


text:
Same
Chapter 125
O ira sa vakararavi vei Jiova; era sa vaka na Ulunivanua o Saioni, sa sega ni yavalati rawa, ia, sa tudei ka sega ni mudu.
2 Me vaka sa voliti Jerusalemi na ulunivanua sa voliti ira vaka kina na Nona tamata o Jiova, mai na gauna oqo, ka yacova na gauna kecega.
3 Era na sega ni cegu na tamata ca ena veivakayavalati ena nodra vanua na yalododonu, me ra tara kina na yalododonu na ka ca.
4 Mo Ni caka vinaka Jiova, vei ira sa caka vinaka ke ira sa dodonu sara na yalodra.
5 Ki vei ira sa vuki ki na nodra i valavala takelo, ena kauti ira tani na Kalou kei ira sa dau cakava na ka ca!


text:
Same
Chapter 60
NA KALOU, o Ni sa biuti keimami; o Ni sa musuki keimami sobu; o Ni sa yalocataki keimami; mo ni vakalesui keimami tale mai!
2 O Ni sa vakayavalati vuravura; o Ni sa musuka; mo Ni vakabula na nodra talaidredre, ni sa yavavala tiko vakalevu.
3 O Ni sa vakaraitaka vei ira na Nomuni tamata na ka kaukauwa; o Ni sa cakava me keimami gunuva na waini ni veilecayaki.
4 O Ni sa solia nai bole vei ira sa rerevaki Kemuni, me rawa ni vakaraitaka nai bole me baleta na dina.
5 Me vakabulai kina na Nomuni daulomani, Ni vei vakabulai ena Ligamuni matau ka rogoci au.
6 Sa vosa na Kalou ena Nona savasava: "Au na reki, Au na wasei Sikemi ka vakarautaka na buca o Sakoca.
7 Sa Noqu o Kiliati. Sa Noqu o Manasa, o Ifereimi sa Noqui sala ni uluqu;. o Juta sa noqu dau ni vakasasa.
8 O Moapi na noqu daunisava kuro. E Itomi au na viritaka na noqui vava; sa kaila ena marau o Filisitia, baleti Au."
9 O cei ena kauti au ki na koro kaukauwa? O cei ena liutaki Au ki Itomi?
10 E sega beka ni oi Kemuni na Kalou, o koya sa vakabalei keimami? Sai kemuni na Kalou, o koya sa sega ni lako vata na mataivalu?
11 Mo Ni solia na veivuke mai na leqa, ni sa ka wale na veivuke ni tamata.
12 E na vuku ni Kalou, keimami na qaqa, ni sai koya ga, sa butuki ira na meca.


text:
Ivakarau Solar
Na ivakarau ni Solar sa ikoya na bibi na ivakarau ni bula nei matanisiga kei na iyaya ni vuravura, se vakaukaua. Na iyaya ka vuravura na matanisiga, na kena levu duadua e walu na veivuravura, vata kei na vo ni iyaya lalai, na dwarf veivuravura kei na yago lalai Solar. Na iyaya ka vuravura na matanisiga vakaukaua — na vula — e rua sa levu cake mai na vuravura lailai, Mercury. Na ivakarau ni Solar e tauyavutaka 4.6 billion yabaki sa oti mai na idre kabebe ena dua na tuwawa interstellar molecular o. Na iwiliwili levu ni ivakarau na sa tiko ena matanisiga, vata kei ira na vo ni na era tu ena Jupiter. Na va na veivuravura e loma, Mercury, Venus, vuravura kei Aceni, o vakateresitieli veivuravura, na kena e oka taumada vatu kei kaukamea. Na va na veivuravura e tautuba tuwawa veivuravura, ni vakalailaitaka vakalevu cake na vakaitamera mai na vakateresitieli. Na rua na kena levu, o Jupiter kei Satuni, sai koya gasi tuwawa, ka lewena na ga i hydrogen kei eliumi; na rua na teqi veivuravura, Uranus kei Neptune, o ira aisi tuwawa, ni ra sa lewena tiko na veika eso ka sa levu sara na veika me baleta na vakawaicalataka e vakatauvatani kei na hydrogen kei na eliumi, kacivi volatiles, me vakataki wai, ammonia kei methane O ira kece na walu na veivuravura era sa voleka ni rauni vakaitamera ka lasu ena loma ni dua na gauna volekata na Disi ka vakatokai ecliptic. E tiko talega ena ivakarau ni Solar eso na iyaya lalai. Na asteroid beleti, ka koto kina na vakaitamera ni Aceni kei Jupiter, ka tu kina e so na iyaya, me vaka na veivuravura vakateresitieli, na vatu kei na kaukamea. Mai na Neptune nei vuravura na Kuiper beleti kei na veiseyaki Disi, na iwiliwili i iVakadewa-Neptunian iyaya era lewena vakalevu na ices, ka sega ni dua na iwiliwili vou nei sednoid. Ena loma ni populations oqo, eso na iyaya e veirauti na kena rounded ena nodra bibi ga vakataki ira, e dina ga ni sa vinaka cake na veivosaki me vaka e vuqa era na vakadinadinataka. Na iyaya vakaoqori e categorized me dwarf veivuravura. Vakatakila se ciqoma na dwarf veivuravura oka kina na asteroid (Ceres kei iVakadewa-Neptunian iyaya na Pluto kei Eris. Me ikuri ki na rua na iwasewase oqo, eso tale na yago lalai populations, oka kina na comet, centaur kei interplanetary kuvu, na ilakolako wale ga ni veiyasana. E ono na veivuravura, na ono na kena levu e rawa ni dwarf na veivuravura, kei na vuqa na yago lalai era kaukaua mai na setilaite vakayago, e vakavuqa ni vakatokai "vula" ni oti na vula. Na kena veivuravura e tautuba e ovici mai na veivuravura mama ni kuvu-ni-soso kei na iyaya lalai tale eso.


text:
Valenivolavola kei na Sarasara
Oni sureti moni mai sarasara ena neimami valenivolavola kei na vanua ni tabaivola. Raica na vanua kei na gauna ni sarasara.
Jamani
Jehovas Zeugen
Am Steinfels 1
65618 SELTERS
GERMANY
+49 6483-41-0
Sarasara
Moniti ina Vakaraubuka
8:00 a.m. ina 11:00 a.m. kei na 1:00 p.m. ina 4:00 p.m.
Kena dede 2 na aua
Ka Vakasakiti
Na vale ni tabana e Urope e loma e tiko e Selters, Jamani, e raica na cakacaka vakavunau e Austria, Jamani, Liechtenstein, Luxembourg, kei Suwitisiladi. Okati ena sarasara na ivolatukutuku ni nodra cakacaka na iVakadinadina i Jiova e veivanua e Urope e loma. Kena ikuri, na vale ni tabana e tabaka qai vakauta na ivola ina sivia na 16,000 na ivavakoso ena 51 na vanua.


text:
Vorovoro, Malau kei Vuo
Koro oqori e da dau domona lo
Ni qai lutu sobu mai na buto
Lekaleka tu na sala ki Vuo
Chorus:
Cava tale beka me ganita
Vei qaravi e na vale nei Rusila
Alumeci meda mai ciba
Kua na kana vei Torika
Taubeni tavoi kei Sereima
Chorus
Ena bogi ni daru vei tatau
Na nomu vosa ni yalayala vei au
Isa buna me daru na vakamau
Sevataki ni ko sa mai drotaki au
Chorus
Kerekere me tini noqu sere
O Malau nai kelekele ni Mere
Me dua mada noqu kerekere
O kovana me’u bau lele
O kavetani e bese sara ni sere


text:
Rorogo
Ena fisiki, na rorogo e dua na sautaninini ka dau propagates me vaka e dua na ni ua ni veivakasaurarataki, mai na dua na taranisimisani me tautauvata kei na dua na kasi, wai se kaukauwa. Ena physiology vakatamata kei na saikolaji, na rorogo e sa ciqomi kina na ua vakaoqori kei na nodra kila ena mona. Na tamata e rawa walega ni rogoca na ua ni rorogo me domo na kena e koto e veigauna ena 20 na Hz kei 20 kHz. Na ua ni rorogo e sivia na 20 na kHz e kilai me ultrasound ka sega ni perceptible ena tamata. Na ua ni rorogo e ra e 20 na Hz era kilai me infrasound. Eso na manumanu duidui species e duidui na kena dau rogoci.


text:
Same
Chapter 121
Au na rai cake ki na veidelanaOna vanua sa lako mai kina na noqui vukevuke?
2 Na noqui vukevuke sa lako ga mai vei Jiova, o koya sa bulia na lomalagi kei vuravura.
3 Ena sega ni vakatara o koya me yavalati na yavamu; o Koya sa maroroi iko ena sega ni sosovu.
4 Mo raica, o Koya sa maroroi Isireli, sa sega ni sosovu se moce.
5 Sa nomu dauveimaroroi o Jiova; O Jiova sa nomu i vakaruru ena ligamu i matau.
6 Ena sega ni kati iko na siga ena siga, se na vula ena bogi.
7 Ena maroroi iko o Jiova mai na ca kecega; ena maroroya na yalomu.
8 Ena veimaroroi o Jiova ena nomu lako yani kei na nomu lako mai, mai na gauna oqo ki na gauna kecega.


text:
Wase 19
Na ivakatakila sa soli yani mai vei Josefa Simici e Menijesita, Niu Ioka, kena irairai ena vulaikatakata ni 1829. Ena nona itukutuku makawa sa vakamacalataka kina na Parofita kivei Matini Erisi ni “dua na nona ivakaro na Kalou ka sega ni ka vakatamata, ka solia ko koya sa Tawamudu.”
1–3, Sa tu vei Karisito na kaukauwa kecega; 4–5, Na tamata kecega me ra veivutuni de ra na cudruvi; 6–12, Na cudruvi tawamudu sa itotogi ni Kalou; 13–20, Sa vakararawataki ko Karisito ena vukuda kece meda kua kina ni vakararawataki kevaka eda sa veivutuni; 21–28, Vunautaka na kosipeli ni veivutuni; 29–41, Vunautaka yani na itukutuku rekitaki.
1 Koi Au na aAlifa kei na Omeka, na bKarisito na Turaga; io, sai Au ga ko koya, na ivakatekivu kei na ivakataotioti, na Dauveivueti kei vuravura.
2 Ia koi Au, niu sa mai vakayacora ka avakacavara na lomai koya ka taukeni au, io na Tamada, me baleti au—au sa kitaka na ka oqo meu bvakamalumalumutaka kina vei au na veika kecega—
3 Raica sa tu vei au na akaukauwa kecega, io me bvakarusai sara mada ga kina ko Setani kei na nona cakacaka ena civakataotioti kei vuravura, io ena siga levu ni veilewai, kau na solia vei ira kecega sa tiko kina, ka dlewai ira kina na tamata ena nodra eivalavala kei na veika era a kitaka.
4 Ia sa dina sara me ra aveivutuni na tamata kecega de ra na bcudruvi, ni koi Au, na Kalou, sa ctawacava.
5 O koya, niu sa sega ni dau avakasuka na noqu lewa, ia ena yaco ga na cudruvi, na dautagi, na btagiyaso kei na vakasequruqurubati io, vei ira era na kune ena ligaqu cimawi.
6 Ia, sa asega ni volai ni na sega ni oti na rarawa, ia sa volai ni na btawacava na rarawa oqo.
7 Sa volai tale ga ni ra na cudruvi me atawamudu; o koya sa vakamatatataki sara na tikina oqo mai na ivolanikalou tale eso, me rawa ni cakacaka kina ka uqeta na lomadra na luve ni tamata, na veika kece ko ya me vakalagilagi kina na yacaqu.
8 O koya, au na vakamacalataka vei kemudou na veika vuni oqo, ni sa kilikili mo dou kila me vakataki ira na noqu iapositolo.
9 Au sa tukuna vei kemudou sa digitaki ena vuku ni ka oqo, mo dou vaka e le dua bau ga mo dou curu ki na noqu aivakavakacegu.
10 Ia, raica, na veika avuni ni bula vakalou, sa cecere vakaidina! Ia, raica, Au sa tawacava, ia na itotogi sa soli mai ligaqu sa itotogi tawacava, ni yacaqu ko bTawacava. O koya—
11 Na totogi atawamudu sa itotogi ni Kalou.
12 Na totogi tawacava sa itotogi ni Kalou.
13 O koya, Au sa vakaroti iko kina mo veivutuni, ka muria na noqu aivakaro ko sa ciqoma mai na ligana na noqu tamata ko Josefa Simici Lailai ena yacaqu;
14 Ia mai na noqu kaukauwa cecere ko sa ciqoma kina na veika ko ya;
15 O koya au sa vakarota kina mo veivutuni—veivutuni, deu na yaviti iko ena ititoko ni gusuqu, kei na noqu cudru, kei na noqu cudru waqawaqa, raica ena mosi na nomu ararawa—na kena mosi ko sa sega ni kila, na kena bibi ko sa sega ni kila, io, na kena dredre mo vosota ko sa sega ni kila.
16 Ia raica, koi Au na Kalou, au sa avakararawataki oti ena veika oqo ena vukudra kece, me ra kakua kina ni bsotava na rarawa kevaka era sa cveivutuni;
17 Ia kevaka era sa sega ni veivutuni era na avakararawataki me vakataki Au;
18 Na rarawa sa vakavuna vei au, na Kalou sara mada ga, ko koya sa kaukauwa sara, me sautaninini ena vuku ni mosi, sa titiri kina na dra mai na qara kecega ni yagoqu, ka sa rarawa sara kina na yagoqu kei na yaloqu—kau sa gadreva meu akakua ni gunu mai na bilo wiwi, ka vakasuka—
19 Ia, me vakalagilagi ga ko Tamaqu, kau sa gunuva na bilo ka avakacavara na noqu vakavakarau vei ira na luve ni tamata.
20 O koya, au sa vakaroti iko tale oqo mo veivutuni, deu na vakayalomalumalumutaki iko ena noqu kaukauwa cecere, mo atusanaka na nomu ivalavala ca, de na tau vei iko na itotogi kau tukuna tiko, ka ko a sota kaya na kena ka lailai sara ena gauna au a vakasuka kina na Yaloqu.
21 Au sa vakaroti iko mo kakua ni avunautaka tale e dua na ka ia na veivutuni ga, ia mo bkakua mada ni vakatakila na veika oqo ki vuravura me yacova na gauna au sa lewa vakayalomatua kina.
22 Ni ra se sega ni arawata na lewenimanumanu, ia me ra vagunuvi mada ga ena bsucu; raica, o koya me ra kakua mada ni kila na veika oqo, de ra na rusa kina.
23 Mo vuli vei au, ka muria na noqu vosa; mo abula ena byalomalua ni Yaloqu, ko na rawata kina na noqu cvakacegu.
24 Koi Au ko aJisu Karisito; sa talai au mai ko Tamaqu, kau sa vakayacora na lomana.
25 Kau sa tukuna tale, au sa vakaroti iko mo kakua ni akocova na bwatina na kai nomu; io mo kakua tale ga ni segata mo vakamatea na kai nomu.
26 Kau tukuna tale, au sa vakaroti iko tale ga mo kakua ni kocokoco ena vuku ni nomu iyau, ia mo solia wale ga me tabaki kina na iVola i Momani, ka tiko kina na adina kei na vosa ni Kalou—
27 Oqori na noqu vosa vei ira na aMatanitu tani, ka na sega ni dede sa na lako vei ira na bJiu, ka ra kedra civovo ko ira na Leimanaiti, me ra vakabauta kina na kosipeli, ka kakua ni ra vaqara tiko na dMesaia me lako mai ni sa lako oti mai.
28 Kau tukuna tale, au sa vakaroti iko tale ga mo adaumasu bvotu ka vakatalega kina na masu e vu ni yalomu; io, masu e matana levu se na tikina vuni, ena mata ni lewe levu se na nomu tikina taudua.
29 Ia mo akacivaka yani na itukutuku rekitaki, io, kacivaka ena veiulunivanua, kei na veitikina cecere, ka vakakina ena kedra maliwa na tamata ko na vakatarai mo raici ira.
30 Ka mo vakayacora ena yalomalumalumu, ka avakabauti au, kakua ni vosavakacacataki ira na dau veivakacacani.
31 Raica mo kakua ni vunautaka na aivakavuvuli dredre, ia mo vunautaka ga na veivutuni kei na bvakabauta na iVakabula; kei na cbokoci ni ivalavala ca ena dpapitaiso, kei na ebukawaqa, io, ena fYalo Tabu.
32 Raica, oqo e dua na aivakaro bibi ka sa iotioti kau na solia vei iko me baleta na ka oqo; ni sa na rauta vinaka na nomu bula tiko e veisiga, me yacova na iyalayala ni nomu bula.
33 Ena yaco vei iko na leqa kevaka ko sa beca na aivakasala oqo, io, na vakarusai ni nomu bula kei na nomu iyau.
34 Mo asolia e dua na iwase ni nomu iyau, io, na tiki ni nomu qele, kei na ka kecega me qai vakavo ga na ka me bula kina na nomu matavuvale.
35 Mo sauma na adinau sa bveiyalayalatitaki tu vua na dautabaivola. Vagalalataki iko mai na civesu oqo.
36 Mo abiuta na nomu itikotiko kei na nomu vale, vakavo ga kevaka o gadreva mo mai raica na nomu matavuvale;
37 Mo adauvosa ena galala vei ira kecega; io, vunau, veivakayaloqaqataki, tusanaka na bdina, io vakadomoilevu, ena irorogo ni reki, ka kailavaka—Osana, osana, sa kalougata na yaca ni Turaga na Kalou!
38 Mo adaumasu tiko ga, raica au na bsovaraka vei iko na Yaloqu, ena qai levu kina na nomu kalougata—io, ena sivia sara mai na ka mo a rawata mai na veika talei ni vuravura ka dau caca wale.
39 Raica, ko sa sega li ni marau ena itukutuku oqo ka reki na lomamu ena levu ni mamarau?
40 Se ko sa vakatitiqa tiko ga me vaka e dua na ivakavuvuli mataboko?
41 Se ko sa sega beka ni rawa ni ayalomalua ka yalomalumalumu, ka caka dodonu e mataqu? Io, mo blako mai vei au, na nomu iVakabula. Emeni.


text:
Lewe ni vanua o Raka mai Varanise
28 November, 2018, 11:24 am
ESA na rawa ni lewenivanua tiko mai Varanise o Alivereti Raka ena Vakarauwai mai oqo ka kena i balebale oya ni sa na rawa ni vakayagataki koya o Varanise me na lewena na timi ena sotasota ni Six Nations ena 2019.
A laurai na yacai Raka ena wiliwili ni yaca ka tabaki ena Journal Officiel na pepa ni matanitu ka dau taba kina na veika ni matanitu o Varanise.
Esa galala talega me na lewena na timi ni Les Bleus ka waraki tu mai vei Bernard Laporte na peresitedi ni unioni ni rakavi e Varanise.
Na nona rawa ni lewenivanua e kena i balebale ni a tiko voli e Varanise ena lima na yabaki, ka matanataka na vosa kei na volavola vaka-Varanise ka kila talega na veitukutuku makawa kei na i tovo ni vanua o Varanise.
Ena gauna a lewena kina na timi ni Clermont Academy ena Noveba ni 2014, a vakamautaka o Raka e dua na goneyalewa ni Varanise ka rau vakaluveni ka vakavuna na kena lutu mai na veika e gadrevi vei koya me dua ga na yabaki.
Ia, e dodonu me na pasitaka na nona vosa vaka-Varanise ena nona na vakatovolei me rawa kina ni lewenivanua ka me dua na nona i vola tara ni curu vanua ni Varanise.
A tabaka rawa o Raka e 29 na sikoa ena nona qitotaka vakatolusagavulu ka walu na timi ni Clermont, me tekivu mai na nona i matai ni qito ena Seviteba, 2015.
Ena sotasota se qai oti qo e tabaka rawa e 13 na sikoa mai na nona qito vakatinikadua ni bera ni qai mai mavoa ena Tiseba ni 2017.


text:
“Mo Lomana na Kainomu me Vaka Nomu Lomani Iko”
“Na kena ikarua [ni vunau qo], ‘Mo lomana na kainomu me vaka nomu lomani iko.’”—MACIU 22:39.
1, 2. (a) Na cava e tukuna o Jisu ni ikarua ni vunau levu duadua ena Lawa? (b) Na taro cava eda na veivosakitaka?
A VAKATOVOLEI Jisu e dua na Farisi ena nona taroga: “Qasenivuli, na cava na ivunau levu duadua ena Lawa?” Eda vulica ena ulutaga sa oti, ni a tukuna vua o Jisu ni “ivunau levu duadua, [qai] kena imatai” oya: “Mo lomani Jiova na nomu Kalou ena lomamu taucoko, ena nomu bula taucoko, kei na nomu vakasama taucoko.” E tomana: “E vaka kina na kena ikarua, ‘Mo lomana na kainomu me vaka nomu lomani iko.’”—Maciu 22:34-39.
2 E tukuna o Jisu meda lomani ira na kainoda me vaka noda lomani keda. Koya gona, e vinaka meda taroga: O cei sara mada na kainoda? Eda na vakaraitaka vakacava nida lomani ira na kainoda?
O CEI SARA MADA NA KAINODA?
3, 4. (a) Na vosa vakatautauvata cava e cavuta o Jisu me sauma kina na taro: “O cei sara mada na kainoqu”? (b) Na cava e cakava na kai Samaria me vukea kina na turaga a butakoci, mokulaki qai voleka sara ni mate? (Raica na imatai ni iyaloyalo.)
3 Ni tukuni na kainoda, de dua eda na vakasamataki ira era cavutu mai na noda koro, yasana se matanitu. (Vkai. 27:10) Ia dikeva na ka e tukuna o Jisu ni tarogi koya e dua na turaga viavia yalododonu: “O cei sara mada na kainoqu?” Sa qai sauma o Jisu ena nona vakamacalataka vua na vosa vakatautauvata me baleti koya na kai Samaria dauloloma. (Wilika Luke 10:29-37.) E butakoci qai mokulaki e dua na turaga, e voleka sara ni mate. Ni rau kaivata kei na turaga ya na bete ni Isireli kei na Livai, eda namaka me rau veivuke, ia rau lako ga vakatikitiki. A qai mai vukea sara na turaga ya e dua na kai Samaria. O ira qori era dau doka na Lawa a soli vei Mosese, ia era dau sevaki vei ira na Jiu.—Joni 4:9.
4 E lumuta na kai Samaria na waiwai kei na waini ena nona mavoa na turaga qo me mavo totolo kina. Na rua na dinari e solia vua na itaukei ni burenivulagi me qaravi kina na turaga ya e tautauvata kei na isau ni dua na tamata cakacaka ena rua na siga. (Maciu 20:2) E rawarawa sara meda siqema se o cei dina e kainona na turaga a mavoa ya. Na vosa vakatautauvata i Jisu e vakavulici keda meda dau veinanumi da qai lomani ira na kainoda.
5. Era vakaraitaka vakacava na dauveiqaravi i Jiova ena dua na leqa tubukoso nira lomani ira na kainodra?
5 E dredre me kunei ena gauna qo na tamata yalololoma me vakataki koya na kai Samaria. Sa qai dina sara qo ena “iotioti ni veisiga” e vakilai kina na ituvaki dredre, ni sa yali vei ira e levu na veilomani vakaveiwekani, era voravora ra qai sega ni vinakata na ka dodonu. (2 Tim. 3:1-3) Kena ivakaraitaki, ni yaco na leqa tubukoso, e rawa ni basika eso na ituvaki. Dikeva mada na ka e yaco ena icavacava ni vula o Okotova, 2012 ni vakacaca ena siti o Niu Yoka na cagilaba o Sandy. Ena vanua e levu kina na vakacaca, era dau butakoca na daubutako na ka era taukena na lewenivanua era sa leqa rawa tu ni sega na livaliva, sega na ka mera vakatakatai kina kei na so tale na ka bibi. Ia ena vanua vata qori, era tuvanaka na iVakadinadina i Jiova mera veivuke vakamataveitacini kei na nodra vukei eso tale. Era dau cakava qori na lotu vaKarisito nira lomani ira na kainodra. Na cava eso tale na sala meda vakaraitaka kina nida lomani ira na kainoda?
VAKARAITAKA NIDA LOMANI IRA NA KAINODA
6. E veisemati vakacava na noda cakacaka vakavunau kei na noda lomani ira na kainoda?
6 Vakarautaka na veivuke vakayalo. Eda cakava qo nida dusimaki ira ena itukutuku ‘veivakacegui e volai ena iVolatabu.’ (Roma 15:4) E matata vakasigalevu nida lomani ira na kainoda ena noda wasea vei ira na ka dina ena iVolatabu ena noda cakacaka vakavunau. (Maciu 24:14) Eda kalougata dina ni rawa nida vunautaka na itukutuku vinaka e vakarautaka “na Kalou, na vu ni noda inuinui”!—Roma 15:13.
7. Na cava na Vunau Koula, ena yaga vakacava nida muria?
7 Muria na Vunau Koula. E vakamacalataka qori o Jisu ena nona Vunau ena Ulunivanua: “Na ka kece oni vinakata mera cakava vei kemuni na tamata, moni cakava tale ga vei ira; qo sara ga na ka e vakabibitaki ena Lawa kei na ka era vola na Parofita.” (Maciu 7:12) Nida muria na ivakasala i Jisu, eda sa duavata tiko kei na inaki ni “Lawa” (Vakatekivu ina Vakarua) kei ira “na Parofita” (nodra ivola na parofita ena iVolatabu vakaIperiu). E matata mai na ivola kece qori, ni na vakalougatataki ira na dauloloma na Kalou. Kena ivakaraitaki, e tukuna o Jiova: “Dou vakabauta na lewa, ka cakava nai valavala dodonu . . . Sa kalougata na tamata ena cakava oqo.” (Aisea 56:1, 2) Nida lomani ira na kainoda da qai caka dodonu vei ira, eda na vakalougatataki dina.
8. Na cava meda lomani ira kina na noda meca, na cava ena yaco ke da cakava qori?
8 Lomani ira na noda meca. E tukuna o Jisu: “Oni rogoca ni a tukuni, ‘Mo lomana na kainomu, mo cata na kemu meca.’ Ia au kaya vei kemuni: lomani ira tiko ga na kemuni meca, masulaki ira tale ga era vakacacani kemuni; me kilai kina ni oni luvei Tamamuni e tiko mai lomalagi.” (Maciu 5:43-45) E vakabibitaka tale ga na tikina qori na yapositolo o Paula ni vola: “Ia ke viakana na kemu meca, vakania, ke viagunu, vagunuva.” (Roma 12:20; Vkai. 25:21) Ena Lawa a soli vei Mosese, ke raica e dua ni bale na nona manumanu na meca ena bi ni nona icolacola, e dodonu me veivuke. (Lako 23:5) Ni rau cakacaka vata, e rawa ni rau veitokani vinaka kina e rua rau dau veimecaki. Sa veisau na ivakarau ni nodra raici keda na noda meca baleta nida vakaraitaka na loloma. Ke da lomani ira na noda meca, okati kina o ira na dauveitusaqati kaukaua, eda na marau ke ra yaco eso vei ira qori mera tomani keda ena dina!
9. Na cava e tukuna o Jisu me baleta na noda veivakameautaki kei ira na tacida vakayalo?
9 “Saga moni veiyaloni kei ira na tamata kece.” (Iper. 12:14) Era okati tale ga eke o ira na tacida vakayalo, ni tukuna o Jisu: “Ke o kauta na nomu isoro ina icabocabonisoro o qai nanuma ni beitaki iko na tacimu ena dua na ka, biuta tu na nomu isoro ena yasa ni icabocabonisoro, lako mo drau lai veivakameautaki mada kei tacimu, oti mo qai lesu mo vakacabora nomu isoro.” (Maciu 5:23, 24) Ena vakalougatataki keda na Kalou ke da lomani ira na tacida vakayalo da qai saga totolo meda veivakameautaki.
10. Na cava meda kua kina ni dau vaqara cala?
10 Kua ni dau vaqara cala. E tukuna o Jisu: “Ni kua ni dau vakalelewa de oni lewai; na lewa oni tauca oni na lewai kina, na ivakarau tale ga oni vakarautaka ena vakarautaki tale vei kemuni. O koya gona, na cava o lai kauaitaka kina na co lailai ena matai tacimu, ia o sega ni kauaitaka na tolonikau levu e matamu? Rawa vakacava mo lai tukuna vua na tacimu, ‘Meu kauta laivi mada na co lailai e toka e matamu’; ni matamu mada ga e tu kina e dua na tolonikau levu? Dauveivakaisini! Saga mada e liu mo kauta tani na tolonikau levu mai matamu, o na qai raica vinaka na co lailai mo na kauta laivi mai na matai tacimu.” (Maciu 7:1-5) E veilauti dina ni tukuni meda kua ni vakalewa na nodra cala lalai eso tale, ni rawa ni tu tale ga e levu noda malumalumu!
SALA VAKASAKITI MEDA LOMANA KINA NA KAINODA
11, 12. Na sala vakasakiti cava eda vakaraitaka kina nida lomani ira na kainoda?
11 Eda via vakaraitaka na noda lomani ira na kainoda ena sala vakasakiti. Me vakataki Jisu, eda vunautaka na itukutuku vinaka ni Matanitu ni Kalou. (Luke 8:1) E vakaroti ira na nona imuri o Jisu mera ‘vakavulici ira na lewe ni veivanua kece ga mera nona tisaipeli.’ (Maciu 28:19, 20) Nida cakava qori, eda sa vukei ira na kainoda mera biuta na sala rabailevu e basika ina rusa, ra qai lako ena sala qiqo e basika ina bula. (Maciu 7:13, 14) Eda vakadeitaka ni na vakalougatataka o Jiova na sasaga va qo.
12 Eda vakatotomuri Jisu, nida vukei ira eso tale mera kila ni bibi mera veiwekani voleka kei na Kalou. (Maciu 5:3) Ke ra kauai, e noda itavi meda vakacegui ira ena noda wasea na “itukutuku vinaka ni Kalou.” (Roma 1:1) O ira na ciqoma na itukutuku ni Matanitu ni Kalou, era vakaduavatataki kei na Kalou ena vuku i Jisu Karisito. (2 Kor. 5:18, 19) Nida vunautaka na itukutuku vinaka, eda sa vakaraitaka tiko nida lomani ira dina na kainoda ena sala vakasakiti.
13. Na cava na nomu rai me baleta na noda vakaitavi ena vunautaki ni Matanitu ni Kalou?
13 Ni laulau na noda veisikovi lesu kei na caka vuli iVolatabu, eda lomavakacegu nida sa vukea eso tale mera muria na ivakatagedegede dodonu ni Kalou. Qori ena rawa ni veisautaka kina nona bula e dua na vulivolatabu. (1 Kor. 6:9-11) E veivakauqeti dina nida raica na ka e cakava na Kalou me vukei ira na ‘yalomalumalumu era via muria na sala ina bula tawamudu.’ Qori nodra cakava na veiveisau e gadrevi mera veiwekani voleka kina kei koya. (Caka. 13:48) Ena levu na ituvaki, e sosomitaki na rarawa ina marau, sa sega nida lomaocaoca, nida sa nuitaka ga na Tamada vakalomalagi. Eda marautaka dina na nodra toso vakayalo o ira na ka vou ena dina! Vakacava o vakabauta ni ka dokai meda vakaraitaka nida lomani ira na kainoda ena sala vakasakiti qori ena noda vunautaka na Matanitu ni Kalou?
RAI NI KALOU ME BALETA NA LOLOMA
14. Vakamacalataka na ka e tukuna o Paula ena 1 Korinica 13:4-8 me baleta na loloma.
14 Nida veimaliwai kei ira na kainoda, ena rawa ni wali e levu na leqa ke da muria na ka e vola o Paula me baleta na loloma. Ena rawati tale ga kina na marau kei na veivakalougatataki ni Kalou. (Wilika 1 Korinica 13:4-8.) Meda dikeva tale mada na ivakamacala i Paula me baleta na loloma da qai raica na sala meda vakayagataka kina nida veimaliwai kei ira na kainoda.
15. (a) Na cava meda vakaraitaka kina na vosovoso kei na yalovinaka? (b) Na cava meda kua kina ni vuvu qai tukutukuni keda?
15 “Na loloma e vosota vakadede qai yalovinaka.” Me vaka ga nona dau vosovoso na Kalou kei na nona dau yalovinaka vei keda na tamata ivalavala ca, e dodonu tale ga meda cakava qori nira cala eso, se nira sega ni veinanumi se ra veibeci. Kena ikuri, “na loloma e sega ni vuvu.” Kena ibalebale, ke tiko vei keda na loloma dina, eda na sega ni kocova na ka e taukena e dua se nona itavi ena ivavakoso. Eda na sega tale ga ni tukutukuni keda se meda dokadoka. Sa rauta me tukuni ni “mata viaviaturaga, kei na yaloviavialevu, io na nona cina na tamata ca, sa ka ca.”—Vkai. 21:4.
16, 17. Eda na muria vakacava na 1 Korinica 13:5, 6?
16 Na loloma ena uqeti keda me vinaka na noda itovo vua na kainoda. Eda na sega ni lasutaki koya, butakoca na ka e taukena, se cakava e dua na ka e voroki kina na lawa i Jiova kei na nona ivakavuvuli. Ena uqeti keda na loloma meda kua ni kauaitaka ga na ka e baleti keda, ia meda kauaitaki ira eso tale.—Fpai. 2:4.
17 Ke tiko vei keda na loloma dina, eda na sega ni vakacudrui rawarawa. Eda na sega tale ga ni “katona na ca,” se vaka meda vola ena dua na ivola na ka ca kece e caka vei keda. (1 Ces. 5:15) Eda na sega tale ga ni vakamarautaka na Kalou ke da katona na ca, ena vaka ga eda maroroya e dua na qilaiso katakata e rawa ni caudre me vakamavoataki keda kei ira eso tale. (Vunau 19:18) Na loloma ena uqeti keda meda marautaka na ka dina, ia ena sega ni uqeti keda meda “marautaka na ka e sega ni dodonu,” ke ra mani vakalolomataki se vakararawataki mada ga na noda meca.—Wilika Vosa Vakaibalebale 24:17, 18.
18. Na cava eda vulica ena 1 Korinica 13:7, 8 me baleta na loloma?
18 Raica tale mada na ikuri ni vakamacala i Paula me baleta na loloma. E tukuna ni loloma “e ubia na ka kece.” Ke vakacudrui keda e dua qai kere veivosoti, na loloma ena uqeti keda meda vosoti koya. Na loloma e “vakabauta na ka kece” ena Vosa ni Kalou, e uqeti keda tale ga meda vakavinavinakataka na kakana vakayalo e vakarautaki mai. Na loloma e “nuitaka na ka kece” e volai ena iVolatabu, e uqeti keda meda vakamacalataka na yavu ni noda inuinui. (1 Pita 3:15) Eda dau masulaka qai nuitaka ni na vinaka na ituvaki dredre eda sotava voli. Na loloma e “vosota na ka kece,” se ra mani cala vei keda eso, era vakararawataki keda se so tale na ka ni veivakatovolei. Kena ilutua, na loloma “e sega vakadua ni seavu.” O ira na talairawarawa vei Jiova era na lomani ira na kainodra me tawamudu.
LOMANA NA KAINOMU ME VAKA NOMU LOMANI IKO
19, 20. Na ivakasala vakaivolatabu cava e uqeti keda meda lomani ira tiko ga na kainoda?
19 Nida muria na ivakasala ena iVolatabu, eda na lomani ira tiko ga na kainoda. Ke tiko vei keda na loloma qo, eda na ciqomi ira na tamata kece, sega ni o ira ga eda matatamata vata. Meda nanuma tale ga ni tukuna o Jisu: “Mo lomana na kainomu me vaka nomu lomani iko.” (Maciu 22:39) Erau namaka na Kalou kei Karisito meda lomani ira na kainoda. Ke basika eso na ituvaki da qai sega ni kila na ka meda cakava vua na kainoda, meda kerea na veidusimaki ni yalo tabu i Jiova. Nida cakava qori, ena vakalougatataki keda o Jiova, ena vukei keda tale ga meda lomani ira na kainoda.—Roma 8:26, 27.
20 E vakatokai me “lawa ni tui” na ivakaro me baleta na noda lomani ira na kainoda me vaka ga noda lomani keda. (Jeme. 2:8) Ni vakamacalataka oti o Paula eso na ivakaro ena Lawa a soli vei Mosese, e tukuna sara: “Se mani vunau cava tale e tu, e umani taucoko ga ena vosa qo, ‘Mo lomana na kainomu, me vaka nomu lomani iko.’ O koya e dau loloma ena sega ni cakava na ka ca vua na kainona; o koya gona e dau loloma e muria vinaka sara ga na lawa.” (Roma 13:8-10) E bibi meda lomani ira tiko ga na kainoda.
21, 22. Na cava meda lomana kina na Kalou kei ira na kainoda?
21 Nida vakasamataka tiko na vuna meda lomani ira kina na kainoda, e vinaka meda nanuma na vosa i Jisu ni o Tamana e “dau vakacabea na matanisiga vei ira na tamata ca kei na tamata vinaka, e vakatauca tale ga na uca vei ira na yalododonu kei ira na sega ni yalododonu.” (Maciu 5:43-45) E dodonu meda lomana na kainoda se ra yalododonu se sega. Me vaka eda sa raica mai, e dua na sala bibi meda vakaraitaka kina na loloma qo, oya na noda vunautaka na Matanitu ni Kalou. E levu dina na ka vinaka ena marautaka na kainoda ke ciqoma ena yalovinaka na itukutuku vinaka!
22 E levu dina na vuna meda kua kina ni lomalomarua ena noda lomani Jiova. E levu tale ga na sala eda rawa ni vakaraitaka kina nida lomani ira na kainoda. Ke da lomana na Kalou kei ira na kainoda, eda sa talairawarawa tiko ina ivakaro i Jisu. Koya e bibi sara, eda sa vakamarautaka tiko na Tamada dauloloma o Jiova.


text:
“Ena Marautaki Jiova Vakalevu na Yalododonu”
E SA yabaki 80 vakacaca o Diana. Sa guiguileca o watina, e qaravi tale ga ena itikotiko ni malumalumu me vica na yabaki qai takali. Rau sa mate na luvena tagane, e tauvi koya tale ga na kenisa ni sucu. Ia nira raici koya na lewe ni nona ivavakoso ena Vale ni Soqoni se cakacaka vakaitalatala, e dau mamarau tu ga.
A veiqaravi vakaivakatawa dauveilakoyaki o John me sivia ni 43 na yabaki. E marautaka nona veiqaravi, e nona bula sara ga! Ia e cegu nona veiqaravi vakaivakatawa dauveilakoyaki me qarava e dua na wekana e tauvimate, sa veiqaravi tiko ga ena ivavakoso. Nira sotavi koya na mataveitacini era veikilai ena soqo ni tabacakacaka se soqo ni veiwasewase, era raica ni se mamarau tiko ga.
Na cava e uqeti Diana kei John me rau marau tiko ga? Rawa vakacava ni marau tu ga e dua ni dredre na ituvaki? Rawa vakacava ni mamarau e dua ni sa cegu ena itavi e dau mareqeta? E sauma na iVolatabu, e kaya: “Ena marautaki Jiova vakalevu na yalododonu.” (Same 64:10) Ena matata na tikina bibi qori ke da kila na ka e vakavu marau kei na kena e sega.
MARAU LEKALEKA
E macala ni dau vakavu marau eso na ka. Kena ivakaraitaki, nodrau vakamau na veiwatini. Se dua e vakaluveni, se lesi ena itavi vakalou. Na ka kece qo e vakavu marau nira isolisoli i Jiova. E tauyavutaka na vakawati, me rawa tale ga na vakaluveni, e lesia na itavi ena ivavakoso vaKarisito.—Vkte. 2:18, 22; Same 127:3; 1 Tim. 3:1.
Ena yasana adua, e rawa ni lekaleka ga na marau qori. Ena rawa ni tawayalodina na isa ni vakawati se takali. (Isik. 24:18; Osea 3:1) Era talaidredre vei Jiova eso na gone, vaka kina vei ira na nodra itubutubu, de dua era na vakasivoi sara. Kena ivakaraitaki, e sega ni vakadonuya o Jiova nodrau veiqaravi na luvei Samuela, e levu tale ga na leqa ena vuvale nei Tevita ni veibutakoci kei Pacisepa. (1 Sam. 8:1-3; 2 Sam. 12:11) Qori e vakavu rarawa kei na yalolailai, e sega ni vakavu marau.
E va tale ga qori na itavi eda qarava na tamata ni Kalou, ena so na gauna eda na cegu, rairai ena vuku ni tauvimate, itavi ena vuvale, se veisau na ilesilesi. Levu era sotava na ituvaki qori era diva lesu na marau era dau vakila tu.
Eda raica rawa ni lekaleka ga na kena marautaki eso na ka. Ia vakacava e tiko e dua na mataqali marau ena dei tu ga ni veisau se dredre na ituvaki? Io, e laurai qori vei Samuela, Tevita kei na so tale, ni dredre na ka era sotava.
MARAU E DEI
E kila o Jisu na ibalebale ni marau. Ni se tiko mai lomalagi, e kaya na iVolatabu ni dau ‘marau tiko e matai Jiova ena gauna kece.’ (Vkai. 8:30) Ni bula e vuravura, eso na gauna e dau sotava na ituvaki dredre. Ia e marautaka me cakava na loma i Tamana. (Joni 4:34) Vakacava ni vakararawataki ni bera ni mate? Eda wilika: “Ena vuku ni marau e tu e matana, e vosota kina na kaunirarawa.” (Iper. 12:2) Levu gona na ka eda vulica ena rua na ka e tukuna o Jisu me baleta na marau dina.
Era lako vei Jisu na 70 na tisaipeli nira lesu mai na cakacaka vakavunau. Dua na ka nodra marau nira cakamana, era vakasava tale ga na timoni. E kaya vei ira o Jisu: “Me kua ni vu ni nomuni marau na nomuni vakamalumalumutaki ira na timoni, moni marau ga ni sa volai na yacamuni mai lomalagi.” (Luke 10:1-9, 17, 20) Io, eda dau marautaka eso na ilesilesi lavotaki, ia me bibi sara nona vakadonui keda o Jiova. Eratou marautaka vakalevu qori na tisaipeli yalodina.
Ena dua tale na gauna ni vosa tiko o Jisu vei ira na ilala levu, e qoroya e dua na marama Jiu nona veivakavulici mani tukuna ni na marau vakalevu na tinai Jisu. Ia e vakadodonutaki koya o Jisu, e kaya: “Sega, era marau o ira na rogoca na vosa ni Kalou ra qai muria tiko ga!” (Luke 11:27, 28) E totoka nira marautaki luvedra na itubutubu, ia mera marautaka sara vakalevu ni vinaka nodra veiwekani kei Jiova ra qai talairawarawa vua.
Dua na vuna meda marau kina oya nida kila ni vakadonui keda o Jiova. Ena dei tu ga na marau qori nida sotava na ituvaki dredre. Eda na marau ga vakalevu nida vosota da qai yalodina tiko ga. (Roma 5:3-5) Kena ikuri, o Jiova e dau solia nona yalo tabu vei ira na nuitaki koya, e dua gona na itovo e okati ena vua ni yalo tabu na marau. (Kala. 5:22) Sa rauta me cavuti ena Same 64:10: “Ena marautaki Jiova vakalevu na yalododonu.”
Sa rauta me rau marau tiko ga o Diana kei John, sa cavuti oti mai, ni rau sotava na ituvaki dredre. E kaya o Diana: “Au dau vakararavi ga vei Jiova, me vaka nona nuitaki rau na nona itubutubu e dua na gone.” E kila vakacava ni vakadonui koya na Kalou? “E vakalougatataki au meu rawa ni marautaka tiko ga noqu vunau vakawasoma.” E gugumatua o John ena cakacaka vakaitalatala ni cegu mai na itavi e dau mareqeta, na ivakatawa dauveilakoyaki. E vakamacalataka na ka e uqeti koya: “Niu lesi ena 1998 meu veivakavulici ena Koronivuli ni Vuli Veiqaravi Vakaitalatala, sa qai levu ga noqu vuli vakataki au.” Ni vosa ena vukudrau vakaveiwatini, e kuria: “E rawarawa ni keirau veisau ni keirau dau yalorawarawa ni cakava na ka e lesia vei keirau o Jiova. E sega ni dua na ka keirau veivutunitaka.”
E levu tale ga era vakadinadinataka na ka e volai ena Same 64:10. Kena ivakaraitaki, e dua na veiwatini rau veiqaravi ena Peceli e Merika me 30 vakacaca na yabaki. Erau mani lesi me rau painia lavotaki. Rau kaya: “E dau mositi keda ni kau tani eso na ka eda taleitaka. Ia eda na sega ni rarawa tu ga.” Ni rau yaco ena nodrau ilesilesi, rau vakaitavi sara ena cakacaka vakaitalatala kei ira ena ivavakoso. Rau kaya tale: “Keirau dau vakamatatataka eso na ka ena neirau masu. E vakayaloqaqataki keirau ni rogoci na neirau masu, keirau marau tale ga. Sega ni dede era painia eso ena ivavakoso, keirau kalougata tale ga ni toso vinaka e rua neirau vuli iVolatabu.”
‘MARAU ME TAWAMUDU’
Eda vakadinata ni na sega ni maravu tu ga na itosotoso, so na gauna e vinaka, so tale na gauna e sega. Ia e veivakacegui na vosa i Jiova ena Same 64:10. Nida yalolailai, eda nuidei nira na “marautaki Jiova vakalevu” na “yalododonu” era yalodina tiko ga ni veisau na ituvaki. Eda vakanamata tale ga me vakayacori na vosa ni yalayala i Jiova me baleta na “lomalagi vou kei na vuravura vou.” Sa na oti vakadua na ivalavala ca. Era na “reki” kece na tamata ni Kalou, era na “marautaka me tawamudu” na ka e bulia se vakarautaka.—Aisea 65:17, 18.
Vakasamataka mada qo: eda sa na bulabula vinaka, eda na sega ni oca. Se cava ga e vakararawataki keda ena gauna sa oti, sa na sega tale ni vakamosia na lomada. E vakadeitaka o Jiova ni na “sega tale ni nanumi na ka makawa, ena sega ni tiko e lomamuni.” Eda na kidavaki ira na wekada era vakaturi mai. Vica vata na milioni era na vakataki rau na itubutubu ni goneyalewa yabaki 12 e vakatura o Jisu: “Dua na ka na [nodrau] marau.” (Mari. 5:42) Era sa na uasivi kece na “yalododonu” e vuravura ra qai “marautaki Jiova vakalevu” me tawamudu.


text:
MOSI NI TOVO KO CAKAVA VUNI MARAMA
MAI VUNI NOQU MAI KAVORO VAKADUA
SEGA MADA NIU NANAUMA (SOLO)
NA VOSA KECE NI YALAYALA
YABAKI 9 NA NODARU TIKO VAKAWATI
NA DREDRE KECE KO A SOLIA VEI AU DAULOMANI
VUNI NOMU SA DRO YAWA (SOLO)
E TIKIQU VUNI MARAMA (ALL)
CHORUS
SOBO AU VAKASESEI (SOLO)
KO YALI MEU WILI VEI CEI (SOLO)
MEU NA QAI NEI CEI (ALL)
TEKIVU MEU SA KIDAVI IKO VOLI
AU MOCEMOCE VAKACA EVEI BOGI
QAI RORO MAI NA GAUNA (SOLO)
NI SA VEI ROKA KI NOQU ROSI (ALL)
SAUNI TARO CAVA BEKA MEU SAUMA
SAI IRATOU NA LUVEMU I MARIA
NODRATOU DAU TAROGI (SOLO)
IKO ENA VEIGAUNA (ALL)
CHORUS


text:
Same
Chapter 17
I Jiova, mo Ni rogoca e dua na ka dina ka dodonu oqo, mo Ni goleva mai na tagi oqo; Ni rogoca na masu oqo, ni sa sega ni lako mai na tebenigusu veivakaisini.
2 Na noqu veivakadonui, me lako mai na kemuni serau; na matamuni me raica ga na ka sa dodonu sara.
3 O Ni sa vakatovolea oti na yaloqu; o Ni sa dau sikovi au ena bogi; o Ni sa dikevi au oti ka sega ni kunea e dua na ka; au sa nakita oti me kua ni cala na gusuqu.
4 Me vaka na cakacaka ni tamata, me vaka na vosa ni Gusumi, au sa maroroi au mai na nona sala na dauveivakarusai.
5 Mo Ni vakadeitaka na noqu i kalawa ena Nomuni sala, me'u kakua ni sikalutu.
6 Au a daukaci yani vei Kemuni, baleta, ni o ni dau vakarorogo mai, Noqu Kalou Ni rogoci au mai, mo Ni rogoca na ka au sa cavuta oti yani.
7 Mo Ni vakaraitaka na Nomuni loloma vakaidina ena Ligamuni i matau, o Ni sa dauvakabulai ira sa vakararavi vei Kemuni, mai vei ira sa tu me ra veivala vata.
8 Mo Ni maroroi au me vaka na loa ni mata; mo ni vunitaki au ena ruku ni tabamuni,
9 Mai vei ira na tamata ca sa dauveivakasagai, mai vei ira na meca gaga sa dau vakavolivoliti au.
10 E ra sa sogota oti na yalodra levulevu; na gusudra sa vosa vakadokadoka tiko.
11 Era sa tu oqo ena noqui kabakaba ni vale, sa vakararai tiko na matadra e vuravura,
12 Sa vaka na laioni ena vanua vuni, sa vaka na laioni sa vakarau me basuraka na kena.
13 Mo Ni tucake Jiova, me ra bolei, ka vakadavori, vakabulai au mai vei ira na tamata ca ena Nomuni i seleiwau,
14 Na Ligamuni mai vei ira na tamata, I Jiova mai vei ira na liga ni tamata e vuravura, o ira sa vakaivotavota ena bula oqo, Na ketedra o Ni sa vakatawana ena Nomuni yau vuni. Era sa mamau ni ra sa vakagone, vei ira na gone dramidrami.
15 Io, vei au, au sa raica na Matamuni ena yalododonu; Au na vakataucokotaki, ni'u sa yadra me'u vakataki kemuni.


text:
Gauna cava mada me na qai oti
Gauna cava mada me na qai oti
Ni rogici tiko dua na rorogo
Rogo voli mai rogoci tu oqo
E daurogoci tikotikoga.
E se sega mada ni dua na gauna
Bau mudu kina na rorogo ‘qo
Rogo voli mai rogoci tu oqo.
Na drodro tu ni wai ki na tobu.
Ke sa na qai mudu na rorogo ‘qo
Dua ga na ka sa kilai
Koya ni qai sinai vakadua tu
Qai Sinai vakadua tu na tobu.
E se sega mada ni dua na gauna
Bau mudu kina na rorogo ‘qo
Rogo voli mai rogoci tu oqo.
E sa na daurogoci tikoga.
Veisiga kece dauvotu mai
Ki vu-ni-yaloqu na taro oqo
Au a saga, sagai tu oqo
E na dausagai tikotikoga.
Se gauna cava me na qai mudu
Ni rogoci tiko dua na rorogo
Rogo voli mai rogoci tu oqo
Ni drodro tu ni wai ki na tobu.


text:
O Bau Kila?
Era caka vakacava na ivolavivigi ena gauna vakaivolatabu, ra qai vakayagataki vakacava?
E tukuni ena Kosipeli i Luke ni a cereka na ivolavivigi i Aisea o Jisu, e wilika, oti qai viviga tale. Ena itinitini ni nona Kosipeli o Joni, e cavuta tale ga na ivolavivigi ena nona vakamacalataka ni sega ni okata rawa kece kina na cakamana i Jisu.—Luke 4:16-20; Joni 20:30; 21:25.
Era caka mada vakacava na ivolavivigi? Era vakabiri vata ena drega na tikitiki ni kulinimanumanu leca me rawa nira vivigi. Ena qai viviraki tale ena dua na kau me tiko i loma na vanua e caka kina na volavola. E leleka qai tuvai sobu na ka e volai. Ke balavu na kulinimanumanu se kuta ena vakaitautauri na muana ruarua, me rawarawa kina nona cereka na tikina me wilika o koya e dau wiliwili, oti me viviga tale.
E kaya na Anchor Bible Dictionary ni “yaga na ivolavivigi ni rawa ni balavu sara [levu na gauna e rauta ni 10 na mita] rawa tale ga ni biu kece kina na veika e volai tu ena dua na ivola levu.” Kena ivakaraitaki, e tukuni ni Kosipeli i Luke e rawa ni 9.5 na mita na balavu ni kena ivolavivigi. Ena so na gauna, e dau koti vakamatau na tutu ni ivolavivigi kece, e masiraki ena vatu varovaroa, qai rokataki.
O cei o ira na “iliuliu ni bete” era tukuni ena iVolatabu vaKirisi vaKarisito?
Mai na gauna e tauyavutaki kina na veiliutaki vakabete e Isireli, dau dua ga e vakaitavi tiko vakabete levu ena loma ni dua na gauna, ena balavu tale ga nona qarava tiko na ilesilesi qori. (Tiko Voli Mai na Lekutu 35:25) O Eroni e imatai me lesi kina. Kena ivakarau me dau sosomitaki ira ga na luvedra tagane ulumatua. (Lako Yani 29:9) Levu gona na kawa i Eroni tagane era bete, e vica ga era bete levu.
Nira mai veiliutaki e Isireli eso tale na matanitu, era lewa tu ga na gauna me vakacegui se digitaki kina e dua na bete levu e Jiu. Ia e laurai ni o ira na lesi vou era digitaki mai na vuvale kilai se rogo, levu ga na gauna era kawa i Eroni. Na icavuti gona “iliuliu ni bete” e vakaibalebaletaki sara tiko ga vei ira na veiliutaki ena veiqaravi vakabete. Na iliuliu ni bete era rawa ni okati kina o ira na iliuliu ni 24 na iwasewase era veiqaravi tiko vakabete, ira na lewe ni vuvale rogo era cavutu mai na vuvale era bete, se o ira na veiqaravi tu vakabete levu ia sa ra vakacegui, me vakataki Anasa.—1 Veigauna 24:1-19; Maciu 2:4; Marika 8:31; Cakacaka 4:6.


text:
17 SEVITEBA, 2019
JAPANI
Vakacaca na Cagilaba e Japani
Ena ika9 ni Seviteba, 2019 e vakacaca na cagilaba kaukaua o Faxai, volekata na baravi e Tokyo, e Japani. Na tataba ni cagi e rauta ni 180 na kilomita ena dua na aua, e vakavuna me boko nodra livaliva e 580,000 na vale. Ratou mate tale ga e le tolu na lewenivanua.
E ripotetaka na valenivolavola ni tabana e Japani ni sega ni dua na tacida e vakaleqai, ia ratou mavoa e le vitu na tacida. E vakacacani tale ga e 895 nodra vale na tacida, 28 na Vale ni Soqoni, kei na dua na Vale ni Soqoni Lelevu e tiko e Chiba.
E se vakadikeva tiko na valenivolavola ni tabana na vakacaca ni cagilaba qori vei ira na tacida. Meda nanumi ira ena masu ni o Jiova “na Kalou e vu ni vosota kei na vakacegu,” ena tokoni ira na tacida era vakacacani ena leqa tubukoso qori.—Roma 15:5.


text:
Confucius
Confucius (551–479 BC) na vakajaina ivakavuvuli kei daunipolitiki ni Itubutubu ki Vakadinamati gauna.
Na filosofi ni Confucius, e kilai talega me Confucianism, e vakamatatataka na bula savasava kei na vakamatanitu, na dodonu ni veimaliwai vakatamata, lewa dodonu, yalovinaka, kei na yalodina. O ira na nona tisaipeli era dauqito veisisivi vakavinaka sara ena koronivuli tale eso ena gauna ni Drau Koronivuli ni Nanuma eda me vakalailaitakataki ga na nodra tokona na dautauka ena loma ni Qin matavuvale vakatui. Muria na qaqa ni Han tulewa Chu ni oti na kabebe ni Qin, Na vakanananu nei Confucius e ciqoma na veivakadonui vakadonui ena matanitu vou ka ra sa tauyavutaki tale ki na dua na ivakarau e kilai tu e Ra ka Neo-Confucianism, ka qai Niu Confucianism (Gauna oqo Neo-Confucianism).
Na Confucius e vakatotolotaki vakavinavinakataki kei na vola o se veisau e vuqa na Vakajaina momona veivosa oka kina na Lima Momona, Ia o ira na kenadau ena gauna oqo era sa qarauna ni attributing me ra assertion kina Confucius koya. Aphorism me baleta na nona ivakavuvuli a cokonaki ena Analects, Ia ni oti ga e vuqa na yabaki mai na nona mate.
Na ivakavuvuli nei Confucius sa inakinaki ki na ivakarau ni Jaina kei na vakabauta. E championed kaukauwa na nona yalodina vakamatavuvale, qase e liu, kei na nodra rokovi na italatala qase mai vei ira na luvedra kei na tagane vakawati mai vei ira na watidra, vakatututaki na matavuvale me baleta na matanitu uasivi. E tokona na ivakavuvuli e kilai vinaka "kakua ni cakava vei ira na tani na ka o sega ni vinakata mo cakava", na Koula Lewa. O koya talega e dua na Kalou vakadodonu ena Daoism.
Na Confucius e okati me dua vei ira na tamata bibi ka veivakauqeti ena siviraka ni kawatamata. Na nona veivakavulici kei na filosofi e bikai vuku ira vakalevu na tamata ena veiyasai vuravura ka ra sa dau veivakauqeti tikoga nikua.


text:
Rika yabaki
Na rika yabaki sa dua na yabaki e lewena e dua tale na siga (se, ena kisi ni lunisolar kaleda, e dua na vula) e vakuri kina na kena maroroi na yabaki ni wiliwili ena kena gauna maliwalala, se gauna yabaki. Me vaka ni sega ni dau tokaruataki na veika astronomical ena draki kei veika e dau yaco ena dua na siga na naba ni bula e tiko kina na naba taucoko ni veisiga ena veiyabaki kuitaki na gauna ni kena rokovi na soqo e dodonu me vakamuria na yabaki. Ena veiyavica (kacivi talega intercalating ena dua tale na siga se vula ki na yabaki, sa na rawa ni vakadodonutaki kina na kuitaki.
Rika yabaki e ni dau yaco ena va yabaki, Na siga Feperueri 29 rairai mai ena rika yabaki.


text:
Tukutuku taumada mai vua na noda Qase Levu.
Ni bula vinaka na veiwekani.
Sa mai dola oqo na noda webpage se ‘burelawalawa’ ka da sa vakavinavinakataki ira na wekada mai Adelaide e na kena vakaduri ka cicivaki.
E dua nai naki bibi ni kena vakaduri na gaunisala ni veitaratara oqo sai koya me vakarawarawataka na noda veitaratara. Ia, sa kerei ke rawa me da vakayagataka sara vakalevu meda soli vakasama ka veivakauqeti talega e na noda bula vakayago ka vakatalega kina noda bula vakayalo.
Taumada, sa da vakauqeti tiko na veiwekani vakaivavakoso ka vakatalega kina ke da sega ni lewena e dua nai vavakoso vaka-Viti se vavakoso e na loma ni Uniting Church, eda sa sureti kece ki na noda Koniferedi ka dau vakayacori tiko e na veiyabaki rua. Sa na vakayacori mai Rooty Hill na kena ka tarava ena yabaki 2022, ka sa na qai vakadeitaki vakamalua na gauna ena vakayacori tiko kina.
Sa vakanuinui vinaka tiko yani e nai tavi sa qaravi tiko e na vei taba ni were kece e na veiyasai Ositerelia ka nuitaki ni da na sota tiko e na noda burelawalawa vou oqo.
Ni kalougata tiko.
Jone Lotu
In a year leading up to a Koniferedi, we focus our attention on being able to get to the Koniferedi, wherever it is held, and we prepare for it, individually, or as a family, or in our congregations. Similarly, our website is prepared for it by having all the relevant information available on-line to help you with all the logistics of getting to the Koniferedi venue. To this end, the Koniferedi hosts are asked to provide, as soon as possible, the necessary documents and information to any of the Executive Committee members who will pass them on to our Qase ni Bure (webmaster) for publication.
Visit the Koniferedi page for information on the next koniferedi.


text:
Osea
Chapter 11
"Ni se gone o Isireli, Au a dau lomani koya, Au a vakatokai koya me luvequ ena noqu kacivi koya tani mai Ijipita.
2 Ni ra sa tamata kacivi tani, era sa qai lako tani mai ena nodra kacivi; era vakacaboi soro vei Peali, ka cabora nai soro kama vei ira na matakau buli.
3 "Au vakavulica vei Ifereimi me lako, ka tubera tiko na ligana; ia era sega tikoga ni kila ni'u a vakabulai ira.
4 Au viritaka vei ira na dali e malumu, mera vesuki ena loloma, ka'u kauta tani mai domodra nai vua, kei na noqu dau sotava nodra via kana.
5 "Ena sega ni ra lesuvi Ijipita tale; ia o Asiria ga ena nona Tui, ni ra sega ni via veivutuni.
6 Ena vakayaco ka nai seleiwau ena nona veikoro lelevu, vakacacana na nona veiyasana, ka vakamai ira ena vuku ni nodra lewa.
7 Na noqu tamata era sa guta tikoga mera vuki tani vei Au. E dina ni ra masuti koya tiko sa cecere sara, ka sega ni bau dua me vakacerecerei koya.
8 "Au na laivi iko vakaevei, Ifereimi? Me'u na soli iko vakaevei Isireli? Me'u na soli iko vakaevei mo tautauvata kei Atima? Me'u vakatautauvatataki iko vakaevei kei Sepoimi? Na yaloqu sa luvuci au; ni sa yavalati au noqu yalololoma.
9 Au na sega ni cakava noqu cudru katakata; Au na sega ni na vakarusai Ifereimi tale. Ni'u sa Kalou, ka sega ni tamata, au na sega ni lako mai vei kemudou vakarerevaki; ni sa tiko kei kemudou na le dua yalosavasava.
10 "Era na qai muria lako na yavai Jiova, ena qai tagi mai me vaka na laione o koya. Ni sa tagi, era na lako mai ena sautanini na luvena mai na ra;
11 Era na lako mai me vaka na manumanu vuka ni Ijipita au na qai solia na nodra veivale mera tawana tale", sa tukuna o Jiova.
12 "O Ifereimi sa vakavolivoliti au ena lasu, kei na mataqali i Isireli ena veivakaisini; ia o Juta e se lako vata tikoga kei na Kalou ena yalodina, vei koya na le dua yalosavasava.